cyanic-selkie/wikianc huggingface dataset:
ശ്രീനാഥ് ഭാസി
ഒരു മലയാള സിനിമാ അഭിനേതാവും, ഗായകനുമാണ് ശ്രീനാഥ് ഭാസി (ജനനം: 31 മേയ് 1988, കൊച്ചി, കേരളം). 2012ൽ പുറത്തിറങ്ങിയ പ്രണയം എന്ന ചിത്രമാണ് ശ്രീനാഥിന്റെ അരങ്ങേറ്റ ചലച്ചിത്രം. പിന്നീട് ഉസ്താദ് ഹോട്ടൽ, ടാ തടിയാ, ഹണീ ബീ തുടങ്ങിയ ചിത്രങ്ങളിൽ അഭിനയിച്ച് അദ്ദേഹം വളരെയധികം ശ്രദ്ധിക്കപ്പെട്ടു. ഐസ്ഡ് ടീ പോലെയുള്ള ചില ഹ്രസ്വ ചിത്രങ്ങളിലും അദ്ദേഹം അഭിനയിച്ചിട്ടുണ്ട്. ക്രിസ്ത്യൻ സംഗീത ബാൻഡായ ക്രിംസൺ വുഡിൽ അംഗമാണ് അദ്ദേഹം. ടാ തടിയാ, ഹണി ബീ തുടങ്ങിയ ചിത്രങ്ങളിൽ മലയാളത്തിന്റെ, കൊച്ചി പ്രാദേശിക രൂപത്തിലുള്ള സംഭാഷണങ്ങൾ മികച്ച രീതിയിൽ അവതരിപ്പിച്ച് അദ്ദേഹം ശ്രദ്ധനേടി.
അവലംബം
വർഗ്ഗം:മലയാളചലച്ചിത്രനടന്മാർ‎ വർഗ്ഗം:1987-ൽ ജനിച്ചവർ
നെലുംബൊനാസീ
താമര ഉൾപ്പെടുന്ന സസ്യകുടുംബമാണ് നെലുംബൊനാസീ. ഇവ ജലസസ്യങ്ങൾ ആണ്. അതിൽ നെലുംബൊ എന്ന ഒരു ജീനസ് മാത്രമേ ഉള്ളു. അതുകൊണ്ട് കൂടുതൽ വിവരങ്ങൾക്ക് നെലുംബോ കാണുക ' (widespread in tropical Asia).
ആദ്യം നെലുംബൊനാസിയയെ നിംഫെസിയ നിംഫേസീ കുടുംബത്തിൽ  ഉൾപ്പെടുത്തിയിരുന്നു.പിന്നീട് ഈ  കുടുംബങ്ങൾ തമ്മിലുള്ള സാമ്യത, ഒത്തുചേരുന്ന പരിണാമത്തിന്റെ ഉദാഹരണമാണെന്ന്  ജനിതക വിശകലനം നിർണ്ണയിച്ചു. Proteales എന്ന ഗണത്തിൽ ഉൾപ്പെടുന്ന വളരെ പരിഷ്കരിച്ച യൂഡിക്കോട്ടുകളാണ് നെലുമ്പോണേസി. ഇവരുടെ ഏറ്റവും അടുത്ത ബന്ധുക്കൾ പ്ലെയിൻ ട്രീ (പ്ലാറ്റനേഷ്യ), പ്രോട്ടിയേസിഎന്നിവയാണ്.
പുറത്തേക്കുള്ള കണ്ണികൾ
വർഗ്ഗം:യൂഡികോട്സ് വർഗ്ഗം:സസ്യകുടുംബങ്ങൾ വർഗ്ഗം:ജലസസ്യങ്ങൾ
അത്-ത്വുഫൈൽ ഇബ്നു അംരിദ്ദൗസി
പ്രവാചകൻ മുഹമ്മദിന്റെ സഹചാരിയാണ് അത്-ത്വുഫൈൽ ഇബ്നു അംരിദ്ദൗസി (മരണം 633).
മക്കയിലാണു ഇദ്ദേഹം ജനിച്ചത്, തിഹാമയിൽ. പിതാവ്: അംറുബിനു ഹുമമഃ. ദൗസ് ഗോത്രത്തലവനായിരുന്ന പിതാവ് ജാഹിലിയ്യാ കാലഘട്ടത്തിലെ സമുന്നതരായ അപൂർവ്വം സദ്ഗുണസമ്പന്നരിൽ ഒരാളായിരുന്നു. അന്നദാന തല്പരനും, ആദിത്യപ്രിയരുമായിരുന്നു കുടുംബം. ആഗതർക്കായി വാതിൽ സദാ തുറന്നിട്ടിരിക്കും. വിശക്കുന്നവന്ന് ആഹാരവും, വിഹ്വലനു അഭയവും സഹായാർത്ഥിക്ക് ദാക്ഷിണ്യവും അവിടെനിന്നും ലഭിക്കുമായിരുന്നു. വിവേകിയും കുശാഗ്രബുദ്ധിയുമായ തുഫൈൽ സാഹിത്യത്തിലും കവിതയിലും തനതായ മുദ്ര പതിപ്പിച്ചിട്ടുണ്ട്. ഉക്കാളു ഉത്സവത്തിൽ, നാനാദിക്കിൽനിന്നും സാഹിത്യകാരന്മാരും കവികളും ഒന്നിക്കുമ്പോൾ തുഫൈൽ കഴിവും മേന്മയും പ്രകടിപ്പിക്കുന്നതിന്നായി അവരുടെ മുൻ നിരയിലുണ്ടാവും.
ഇതു കൂടി കാണുക
സ്വഹാബികളുടെ പട്ടിക‎
വിഭാഗം:ഇസ്ലാമികം വിഭാഗം:സ്വഹാബികൾ‎
ജയംരവി
ജയം രവി എന്നറിയപ്പെടുന്ന മോഹൻ രവി (ജനനം 10 സെപ്ററംബർ 1980), ഒരു തമിഴ് ചലച്ചിത്ര അഭിനേതാവാണ്. പ്രശസ്ത തമിഴ് ചലച്ചിത്ര എഡിറ്ററായ മോഹന്റെ മകനായ ജയംരവി, 2003 - ൽ പുറത്തിറങ്ങിയ ജയം എന്ന തമിഴ് പ്രണയ ചലച്ചിത്രത്തിലാണ് ആദ്യമായി അഭിനയിച്ചത്. ജയംരവിയുടെ സഹോദരനായ മോഹൻ രാജ സംവിധാനം ചെയ്ത ഈ ചലച്ചിത്രം നിർമ്മിച്ചത് ജയംരവിയുടെ അച്ഛനായ മോഹൻ ആയിരുന്നു. ഈ ചലച്ചിത്രത്തിന്റെ വിജയത്തിനെ തുടർന്നാണ് പേരിന്റെ മുൻഭാഗത്ത് 'ജയം' എന്നുകൂടി ചേർത്തത്. തുടർന്ന് മോഹൻ രാജയോടൊപ്പം എം. കുമരൻ S/O മഹാലക്ഷ്മി (2004), ഉനക്കും എനക്കും (2006), സന്തോഷ് സുബ്രഹ്മണ്യം (2008), തില്ലാലങ്കടി (2010), തനി ഒരുവൻ (2015) എന്നീ ചലച്ചിത്രങ്ങളിലും പ്രവർത്തിച്ചിട്ടുണ്ട്.
മായ മിഷാൽസ്ക
മായ മിഷാൽസ്ക (ജനിച്ചപ്പോഴുളള പേര്: മിറോസ്ലാവ മജ മിസാൽസ്ക ഹരാസിമോവിക്സ) 1974 ഡിസംബർ മാസം എട്ടാം തീയതി പോളണ്ടിൽ ജനിച്ച ഒരു മെക്സക്കൻ നടിയും വയലിനിസ്റ്റും ടി.വി. പ്രസൻററുമാണ്.
__ഉള്ളടക്കംഇടുക__
വർഗ്ഗം:1974-ൽ ജനിച്ചവർ വർഗ്ഗം:മെക്സിക്കൻ സിനിമാ നടിമാർ
നിഷാന്ത് സാഗർ
നിഷാന്ത് ബാലകൃഷ്ണൻ (ജനനം 8 ജൂൺ 1980), പ്രൊഫഷണലായി നിഷാന്ത് സാഗർ എന്ന പേരിൽ അറിയപ്പെടുന്നു. പ്രധാനമായും മലയാള ചലച്ചിത്ര മേഖലയിൽ പ്രവർത്തിക്കുന്ന ഒരു ഇന്ത്യൻ നടനാണ്. നായകനായും സ്വഭാവനടനായും പ്രതിനായകനായും 50-ലധികം സിനിമകളിൽ അദ്ദേഹം അഭിനയിച്ചിട്ടുണ്ട്.
അഭിനയജീവിതം
1997ൽ വിജയ് പി നായർ സംവിധാനം ചെയ്ത ഏഴുനിലപ്പന്തൽ എന്ന ചിത്രത്തിലൂടെ നിഷാന്ത് സാഗർ മലയാള സിനിമയിൽ അരങ്ങേറ്റം കുറിച്ചു. എങ്കിലും ശ്രദ്ധേയമായ വേഷം കിട്ടുന്നത് 1999ൽ ബിജു വർക്കി സംവിധാനം ചെയ്ത ദേവദാസി എന്ന ചിത്രത്തിലൂടെയാണ്. തുടർന്ന് അദ്ദേഹം ബിരുദ പഠനം നടത്തുകയായിരുന്നു. 2000-ൽ ലോഹിതദാസ് സംവിധാനം ചെയ്ത ജോക്കറിൽ ദിലീപിനൊപ്പം അഭിനയിച്ചതോടെയാണ് അദ്ദേഹത്തിന്റെ കരിയറിൽ ഒരു വഴിത്തിരിവ് ലഭിച്ചത്. 2008-ൽ, സണ്ണി ലിയോണിനൊപ്പം പൈറേറ്റ്സ് ബ്ലഡ് എന്ന ഒരു ഇൻഡോ-അമേരിക്കൻ സിനിമയിൽ അദ്ദേഹം അഭിനയിച്ചു, എന്നിരുന്നാലും വിതരണ പ്രശ്‌നങ്ങൾ കാരണം ചിത്രം ഇന്ത്യയിൽ റിലീസ് ചെയ്തില്ല. ജോക്കറിനെ കൂടാതെ, തിളക്കത്തിൽ ഗോപിയായും ഫാന്റമിൽ ജോസുകുട്ടിയായും അദ്ദേഹം ശ്രദ്ധിക്കപ്പെട്ടു.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:1980-ൽ ജനിച്ചവർ
രസമലൈ
കിഴക്കൻ ഇന്ത്യയിൽ പ്രചാരത്തിലുള്ള ഒരു മധുര പലഹാരമാണ് രസമലൈ (Ras malai). ബംഗാളിലാണ് ഇത് കൂടുതലായി ഉള്ളത്. പാകിസ്ഥാനിലും ഇത് പ്രചാരത്തിലുണ്ട്.
അവലംബം
വർഗ്ഗം:മധുരപലഹാരങ്ങൾ
സംവൃതവ്യൂഹം
പുറത്തേയ്ക്കോ അകത്തേയ്ക്കോ ദ്രവ്യത്തെ കടത്തിവിടാത്ത തരം വ്യൂഹങ്ങളാണ് സംവൃതവ്യൂഹം അഥവാ Closed System. ഇത് ഊർജ്ജത്തെ കടത്തിവിടുകയില്ല.
ഉദാത്തബലതന്ത്രത്തിൽ
ബലതന്ത്രപ്രകാരം സംവൃതവ്യൂഹം എന്നാൽ പ്രാന്തവുമായി (surroundings) ദ്രവ്യത്തെ വിനിമയം ചെയ്യാത്തതും എന്നാൽ യാതൊരു സഞ്ചിത ബാഹ്യബലത്തിന്റെ അധീനതയിലല്ലാത്തതുമായ ഭൗതികവ്യൂഹമാണ്. ബലതന്ത്രത്തിലെ സംവൃതവ്യൂഹമെന്നാൽ താപഗതികത്തിലെ thermodynamics ഒരു കവചിതവ്യൂഹം isolated system പോലെതന്നെയാണ്. ഒരു പ്രത്യേക പ്രശ്നനിർദ്ധാരണമോ പരീക്ഷണമോ ചെയ്യുന്ന സമയത്ത് അതിന്റെ ഫലത്തെ ബാധിച്ചേയ്ക്കാവുന്ന ഘടകങ്ങളെ പരിമിതപ്പെടുത്തുന്നതിനാണ് സംവൃതവ്യൂഹം ഉപയോഗിക്കുന്നത്.
താപഗതികത്തിൽ
താപഗതികത്തിൽ ഒരു സംവൃതവ്യൂഹം എന്നാൽ ദ്രവ്യത്തെ വിനിമയം ചെയ്യാത്തതും എന്നാൽ ഊർജ്ജത്തെ യാന്ത്രികപ്രവൃത്തിയായോ താപമായോ വിനിമയം ചെയ്യുന്നതുമായ വ്യൂഹമാണ‌്. ഒരു കവചിതവ്യൂഹം ഊർജ്ജമോ ദ്രവ്യമോ പ്രാന്തവുമായി വിനിമയം ചെയ്യുന്നില്ല. അതേസമയം വിവൃതവ്യൂഹമാകട്ടെ ദ്രവ്യത്തെയും ഊർജ്ജത്തെയും കടത്തിവിടുന്നു.
ഒരേ ഇനം ആറ്റങ്ങളോ തന്മാത്രകളോ മാത്രമുളള ഒരു ലഘുവ്യൂഹത്തിന് സുനിശ്ചിത എണ്ണം ദ്രവ്യകണികകളേ ഉണ്ടാകുകയുളളു. എന്നാൽ, രാസപ്രവർത്തനത്തിന് വിധേയമാകുന്ന വ്യൂഹങ്ങളിൽ വിവിധ തരം തന്മാത്രകൾ ഉണ്ടാക്കപ്പെടുകയും നശിപ്പിക്കപ്പെടുകയും ചെയ്യും. ഇത്തരം സന്ദർഭങ്ങളിൽ മൗലിക ആറ്റങ്ങളുടെ ആകെ എണ്ണം അതേപടി നിലനിർത്തപ്പെട്ടു എന്നതിന്റെ അടിസ്ഥാനത്തിലാണ് ആ വ്യൂഹം സംവൃതവ്യൂഹം എന്ന് പറയപ്പെടുന്നത്. ഗണിതപരമായി:
ഇതിൽ N_j എന്നാൽ ജെ-തരം (j-type) തന്മാത്രകളുടെ എണ്ണം, a_{ij} എന്നാൽ j തന്മാത്രയിലെ i എന്ന മൂലകത്തിന്‌റെ ആറ്റങ്ങളുടെ എണ്ണവും bi എന്നാൽ i എന്ന മൂലകത്തിന്റെ ആകെ ആറ്റങ്ങളുടെ എണ്ണവും ആണ്. വ്യൂഹം സംവൃതമായതിനാൽ ഇവ അചരമായി നിലനിൽക്കും. വ്യൂഹത്തിലെ ഓരോ മൂലകത്തിനും ഇതുപോലുളള ഓരോ സൂത്രവാക്യം ഉണ്ടായിരിക്കും.
സങ്കീർണമായ താപഗതികപ്രശ്നങ്ങൾ നിർദ്ധാരണം ചെയ്യുമ്പോൾ സംവൃതവ്യൂഹത്തിന് വളരെ പ്രാധാന്യമുണ്ട്. സംവൃതവ്യൂഹം ഉപയോഗിക്കുകവഴി പ്രശ്നത്തിന്റെയോ പരീക്ഷണത്തിന്റെയോ ഫലങ്ങളെ സ്വാധീനിക്കാവുന്ന ബാഹ്യഘടകങ്ങളെ ഒഴിവാക്കി ഫലനിർണയം അനായാസമാക്കുന്നതിന് സം സഹായകമാകും. താപസന്തുലനത്തിലൂടെ സന്ദർഭത്തെ ലഘൂകരിക്കേണ്ടി വരുന്ന സന്ദർഭങ്ങളിലും സംവൃതവ്യൂഹം ഉപയോഗപ്രദമാണ്.
രസതന്ത്രത്തിൽ
രസതന്ത്രത്തിൽ ഒരു സംവൃതവ്യൂഹം എന്നാൽ അഭികാരകങ്ങളും ഉത്പന്നങ്ങളും വ്യൂഹത്തിൽ നിന്നും രക്ഷപ്പെടാതെ താപത്തെ മാത്രം സ്വതന്ത്രമായി പുറത്തുപോകാനനുവദിക്കുന്ന വ്യൂഹമാണ്. താപസന്തുലനം ആവശ്യമായ പരീക്ഷണങ്ങൾ നടത്തുമ്പോഴാണ് സംവൃതവ്യൂഹം ഉപോയോഗിക്കുന്നത്.
അവലംബം
വർഗ്ഗം:വ്യവസ്ഥാസിദ്ധാന്തം
കരോൾ ഗില്ലിഗൻ
ഒരു അമേരിക്കൻ ഫെമിനിസ്റ്റും ധർമജ്ഞാനിയും മനഃശാസ്ത്രജ്ഞയുമാണ് കരോൾ ഗില്ലിഗൻ (/ ˈɡɪlɪɡən /; ജനനം: നവംബർ 28, 1936). നൈതിക കമ്മ്യൂണിറ്റി, നൈതിക ബന്ധങ്ങൾ, നൈതികതയിലെ ചില വിഷയ പ്രശ്‌നങ്ങൾ എന്നിവയെക്കുറിച്ചുള്ള അവരുടെ പ്രവർത്തനത്തിലൂടെയാണ് കൂടുതൽ അറിയപ്പെടുന്നത്.
1996-ൽ ടൈം മാഗസിൻ അമേരിക്കയിലെ ഏറ്റവും സ്വാധീനമുള്ള 25 ആളുകളിൽ ഒരാളായി അവരെ പട്ടികപ്പെടുത്തി. പരിചരണത്തിന്റെ നൈതികതയുടെ തുടക്കക്കാരിയായി അവർ കണക്കാക്കപ്പെടുന്നു.
പശ്ചാത്തലവും കരിയറും
കരോൾ ഗില്ലിഗൻ വളർന്നത് ന്യൂയോർക്ക് നഗരത്തിലെ ഒരു ജൂത കുടുംബത്തിലാണ്. അഭിഭാഷകനായ വില്യം ഫ്രീഡ്‌മാൻ, നഴ്‌സറി സ്‌കൂൾ അധ്യാപികയായ മാബെൽ കാമിനെസ് എന്നിവരുടെ ഏകമകളായിരുന്നു അവർ. മാൻഹട്ടനിലെ അപ്പർ വെസ്റ്റ് സൈഡിലെ പുരോഗമന സ്വകാര്യ സ്കൂളായ വാൾഡൻ സ്കൂളിൽ പഠിച്ചു. പിയാനോ വായിക്കുകയും ബിരുദ പഠനകാലത്ത് ആധുനിക നൃത്തത്തിൽ ഏർപ്പെടുകയും ചെയ്തു. ഗില്ലിഗൻ സ്വാർത്ഥ്മോർ കോളേജിൽ നിന്ന് അവരുടെ ബി.എ. ഇംഗ്ലീഷ് സാഹിത്യത്തിൽ സമ്മ കം ലൗഡ് നേടി. റാഡ്ക്ലിഫ് കോളേജിൽ നിന്ന് ക്ലിനിക്കൽ സൈക്കോളജിയിൽ ബിരുദാനന്തര ബിരുദവും ഹാർവാർഡ് സർവകലാശാലയിൽ നിന്ന് സോഷ്യൽ സൈക്കോളജിയിൽ പിഎച്ച്ഡി.യും നേടി. അവിടെ അവർ "Responses to Temptation: An Analysis of Motives" എന്ന ഡോക്ടറൽ പ്രബന്ധം എഴുതി. അവിടെ അവർ "Responses to Temptation: An Analysis of Motives" എന്ന തന്റെ ഡോക്ടറൽ പ്രബന്ധം എഴുതി.
ഹാർവാർഡ് മെഡിക്കൽ സ്കൂളിലെ സെന്റർ ഫോർ ദ സ്റ്റഡി ഓഫ് വയലൻസ് സംവിധാനം ചെയ്ത ജെയിംസ് ഗില്ലിഗൻ, എം.ഡി.യെയാണ് അവർ വിവാഹം ചെയ്തത്.
ഗില്ലിഗൻ സ്ത്രീകളുടെ മനഃശാസ്ത്രവും പെൺകുട്ടികളുടെ വികസനവും പഠിക്കുകയും തന്റെ വിദ്യാർത്ഥികളുമായി ചേർന്ന് നിരവധി ഗ്രന്ഥങ്ങൾ എഴുതുകയോ എഡിറ്റ് ചെയ്യുകയോ ചെയ്തു. റോബിൻ മോർഗൻ എഡിറ്റ് ചെയ്ത സിസ്റ്റർഹുഡ് ഈസ് ഫോർ എവർ: ദി വിമൻസ് ആന്തോളജി ഫോർ എ ന്യൂ മില്ലേനിയം എന്ന സമാഹാരത്തിലേക്ക് "സിസ്റ്റർഹുഡ് ഈസ് പ്ലഷറബിൾ: എ ക്വയറ്റ് റെവല്യൂഷൻ ഇൻ സൈക്കോളജി" എന്ന ഭാഗം അവർ സംഭാവന ചെയ്തു. 2008-ൽ അവൾ തന്റെ ആദ്യ നോവൽ, കൈര പ്രസിദ്ധീകരിച്ചു. 2015-ൽ അബുദാബിയിലെ ന്യൂയോർക്ക് യൂണിവേഴ്‌സിറ്റിയിൽ ഒരു സെമസ്റ്ററിനായി ഗില്ലിഗൻ പഠിപ്പിച്ചു.
പുറംകണ്ണികൾ
.
വർഗ്ഗം:1936-ൽ ജനിച്ചവർ
ദി ലളിത് ചണ്ഡീഗഢ്
ലളിത് സുരി ഹോസ്പിറ്റാലിറ്റി ഗ്രൂപ്പിൻറെ ഭാഗമായ ഭാരത് ഹോട്ടൽസ്‌ ലിമിറ്റഡിൻറെ ഫ്ലാഗ്ഷിപ്പ് ബ്രാൻഡ്‌ ആണ് ദി ലളിത് ഹോട്ടൽസ്‌. ഭാരത് ഹോട്ടൽസ്‌ ലിമിറ്റഡാണ് ഇന്ത്യയിലെ ഏറ്റവും വലിയ സ്വകാര്യ ഹോട്ടൽ കമ്പനി.
സ്ഥാപക ചെയർമാനായ ലളിത് സുരിയുടെ നേതൃത്വത്തിൽ 1988-ലാണ് ന്യൂഡൽഹി ആസ്ഥാനമായ കമ്പനി ആരംഭിച്ചത്. 2006-ൽ അദ്ദേഹം മരിക്കുന്നത് വരെ കമ്പനിയുടെ നേതൃത്വവും വളർച്ചയും അദ്ദേഹത്തിൻറെ മേൽനോട്ടത്തിലായിരുന്നു. ചെയർപെർസണും മാനേജിംഗ് ഡയറക്ടറുമായ ജ്യോത്സ്ന സുരിയുടെ നേതൃത്വത്തിൽ കമ്പനി മുന്നോട്ട് പോകുന്നു.
ദി ലളിത് ചണ്ഡീഗഢ്
ചണ്ഡീഗഢ് ഇന്ത്യയിലെ രണ്ടു സംസ്ഥാനങ്ങളുടെ – പഞ്ചാബിൻറെയും ഹരിയാനയുടെയും - തലസ്ഥാനമാണ്. എന്നാൽ ഭരണപരമായി രണ്ടു സംസ്ഥാനങ്ങളുടെയും കീഴിലല്ലാത്ത ഒരു കേന്ദ്രഭരണ പ്രദേശമാണിത്‌. പഞ്ചാബിൻറെ ഗവർണറാണ് ചണ്ഡീഗഡിൻറെ അഡ്മിനിസ്ട്രേറ്റർ. 1966-ൽ പഞ്ചാബിനെ വിഭജിച്ച് ഹരിയാന സംസ്ഥാനം രൂപീകരിച്ചപ്പോൾ ചണ്ഡീഗഡിനെ രണ്ടു സംസ്ഥാനങ്ങളുടേയും പൊതു തലസ്ഥാനമാക്കി. ഒപ്പം ചണ്ഡീഗഡിനെ കേന്ദ്രഭരണ പ്രദേശമാക്കുകയും ചെയ്തു. ചണ്ഡീഗഢ് പഞ്ചാബിന് മാത്രമായി നൽകണമെന്നും ഹരിയാനക്ക് സ്വന്തമായി ഒരു തലസ്ഥാനം നിർമ്മിക്കണമെന്നും ഉള്ള കരാർ ഇരു സംസ്ഥാനങ്ങളും തമ്മിൽ നിലവിലുണ്ട്. സ്വതന്ത്ര ഇന്ത്യയിലെ ആദ്യത്തെ ആസൂത്രിത നഗരമാണ് ചണ്ഡീഗഢ്.
ചണ്ഡീഗഡുമായി അതിർത്തി പങ്കുവയ്ക്കുന്ന രണ്ടു നഗരങ്ങളാണ് പഞ്ച്കുളയും മൊഹാലിയും. ഇവ മൂന്നിനേയും ചേർത്ത് ചണ്ഡീഗഢ് മുന്നഗരങ്ങൾ (ചണ്ഡീഗഢ് ട്രൈസിറ്റി) എന്നറിയപ്പെടുന്നു.
തെക്കുകിഴക്കൻ പഞ്ചാബിൽ ചണ്ഡീഗഢ് നഗരത്തിനോട് ചേർന്നുകിടക്കുന്ന ഒരു പ്രധാന പട്ടണമാണ് മൊഹാലി. ചണ്ഡീഗഡിനോടൊപ്പം മൊഹാലിയും പഞ്ച്കുളയും കൂട്ടി ചണ്ഡീഗഢ് മുന്നു നഗരങ്ങൾ എന്നാണറിയപ്പെടുന്നത്. സിഖ് ഗുരു ഗുരു ഗോബിന്ദ് സിങിൻറെ മൂത്ത മകൻ അജിത് സിങിൻറെ പേരിൽ ഷാഹിബ്സാദ അജിത് സിങ് നഗർ എന്നും മൊഹാലി അറിയപ്പെടുന്നു. ഷാഹിബ്സാദ അജിത് സിങ് നഗർ ജില്ലയുടെ ആസ്ഥാനവും മൊഹാലിയാണ്. പഞ്ചാബ് - ഹരിയാന അതിർത്തിയിൽ സ്ഥിതിചെയ്യുന്ന മൊഹാലി ഇന്ന് അതിവേഗം വളരുന്ന ഒരു വ്യാവസായിക നഗരമാണ്. പഞ്ചാബ് ക്രിക്കറ്റ് അസോസിയേഷൻറെ രാജ്യാന്തര സ്റ്റേഡിയം മൊഹാലിയിലാണ് സ്ഥിതി ചെയ്യുന്നത്.
2011-ലെ സെൻസസ് അനുസരിച്ച് മൊഹാലിയിലെ ജനസംഖ്യ 1,76,158 ആണ്. സാക്ഷരത 93.04 ശതമാനം. സിഖ്, ഹിന്ദു മതത്തിൽപ്പെട്ടവരാണ് ഇവിടെ കൂടുതലായുള്ളത്. പഞ്ചാബിയും ഹിന്ദിയുമാണ് പ്രധാന സംസാര ഭാഷകൾ.
ഹരിയാനയിലെ പഞ്ച്‌കുള ജില്ലയിൽ പെടുന്ന ഒരു നഗരമാണ് പഞ്ച്‌കുള. ചണ്ഡീഗഢിനും മൊഹാലിക്കും ഒപ്പം തുടർച്ചയായ ഒരു നഗരപ്രദേശമാണ് പഞ്ച്‌കുള നഗരവും. ചണ്ഡീഗഢിൽ നിന്നും ഏതാണ്ട് നാലു കിലോമീറ്റർ തെക്കുമാറി സ്ഥിതിചെയ്യുന്ന പഞ്ച്‌കുളയും, മൊഹാലിയും ചണ്ഡീഗഢും ഉൾപ്പെടുന്ന പ്രദേശങ്ങൾ ഒരുമിച്ച് ട്രൈസിറ്റി എന്ന് അറിയപ്പെടുന്നു. ഇവിടത്തെ മൊത്തം ജനസംഖ്യ ഏതാണ്ട് 20 ലക്ഷത്തോളം വരും.
ഇന്ത്യയുടെ വടക്കുപടിഞ്ഞാറുള്ള ഒരു സംസ്ഥാനമാണ് പഞ്ചാബ്. ഇതേ പേരിൽ അയൽ രാജ്യമായ പാകിസ്താനിലും ഒരു പ്രവിശ്യയുണ്ട്. ജമ്മു - കാശ്മീർ, ഹിമാചൽ പ്രദേശ്, രാജസ്ഥാൻ, ഹരിയാന എന്നിവയാണ് അയൽ സംസ്ഥാനങ്ങൾ. പാകിസ്താനുമായി രാജ്യാന്തര അതിർത്തിയുമുണ്ട്. കേന്ദ്ര ഭരണ പ്രദേശമായ ചണ്ഡീഗഡ് ആണ്‌ പഞ്ചാബിൻറെ തലസ്ഥാനം. അയൽ സംസ്ഥാനമായ ഹരിയാനയുടെ തലസ്ഥാനവും ഇതുതന്നെ. പഞ്ചാബിയാണ്‌ പ്രധാന ഭാഷ.
ഇതര ഇന്ത്യൻ സംസ്ഥാനങ്ങളെ അപേക്ഷിച്ച് പഞ്ചാബ് വ്യാവസായികമായും കാർഷികപരമായും ഏറെ പുരോഗതി കൈവരിച്ചിട്ടുണ്ട്. ഇന്ത്യയുടെ ധാന്യക്കലവറയായാണ് പഞ്ചാബ് അറിയപ്പെടുന്നത്. വനവിസ്തൃതി ഏറ്റവും കുറഞ്ഞ സംസ്ഥാനങ്ങളിലൊന്നാണ് പഞ്ചാബ്.
ഇന്ത്യയുടെ വടക്കുഭാഗത്തുള്ള സംസ്ഥാനമാണ് ഹരിയാന. പഞ്ചാബ്‌, ഹിമാചൽ പ്രദേശ്‌, രാജസ്ഥാൻ, ഉത്തരാഞ്ചൽ, ഉത്തർ പ്രദേശ്‌, ദില്ലി എന്നിവയാണ്‌ അയൽ സംസ്ഥാനങ്ങൾ. ഹിന്ദു പുരാണങ്ങളുമായി ഏറെ ബന്ധപ്പെട്ടു കിടക്കുന്ന പ്രദേശമാണിത്‌. ഹിന്ദുമതത്തിലെ വേദ സംസ്കാരത്തിൻറെ ഉറവിടം ഇവിടെ നിന്നാണെന്നു കരുതപ്പെടുന്നു. കേന്ദ്രഭരണ പ്രദേശമായ ചണ്ഡീഗഡ് ആണ്‌ ഹരിയാണയുടെ തലസ്ഥാനം. അയൽ സംസ്ഥാനമായ പഞ്ചാബിൻറെയും തലസ്ഥാനം ഇതുതന്നെ.
അവലംബം
വർഗ്ഗം:ഇന്ത്യയിലെ ഹോട്ടലുകൾ
സുബൈർ ഇബ്നുൽ-അവ്വാം
സുബൈർ ഇബ്നുൽ-അവ്വാം (594–656)(الزبير بن العوام بن خويلد) പ്രവാചകൻ മുഹമ്മദിന്റെ  സഹചാരിയും റാഷിദീയ സൈന്യത്തിൽ സൈന്യധിപനും ആയിരുന്നു.
മക്കയിൽ ഖുറൈശ് ഗോത്രത്തിൽ അവ്വാമുബ്നു ഖുവൈലിദിന്റെ മകനായി ജനിച്ചു. ആദ്യമായി ഇസ്ലാം സ്വീകരിച്ച ഏഴുപേരിൽ ഒരാളായ സുബൈർ ദാറുൽ അർഖമിൽ തിരുമേനി മുഹമ്മദ് നബിയോടൊപ്പം പ്രവർത്തിച്ചു. ഇസ്ലാമിൽ വരുമ്പോൾ പതിനഞ്ചുവയസ്സു മാത്രമേ അദ്ദേഹത്തിന്നുണ്ടായിരുന്നുള്ളൂ. മുഹമ്മദ് നബി സ്വർഗ്ഗം വാഗ്ദാനം ചെയ്ത പത്തുപേരിൽ ഒരാൾ സുബൈറ് ഇബ്നുൽ അവ്വാമാണു. കുട്ടിക്കാലത്തുതന്നെ കുതിരപ്പടയാളിയായിരുന്നു. നബി (സ) യുടെ അമ്മായി സ്വഫീയ്യ ബീവിയുടെ മകാനാണ് അദ്ദേഹം. ഇസ്ലാംമിനു വേണ്ടി ആദ്യമായി വാള് എടുത്ത വ്യക്തിയും അദ്ദേഹമാണ്. അബൂബക്കര് (റ) വിൻറെ മകളായ അസ്മാഅ് (റ.അ) വിവാഹം കഴിച്ചത് അദ്ദേഹമാണ്. നബിയുടെ സ്വർഗത്തിലെ സന്നദ്ധ സഹചാരിയാണ്. പതിനഞ്ചാം വയസ്സില് ഇസ്ലാമിലേക്ക് കടന്നുവന്നു. ഹബ്ഷയിലേക്കും, മദീനയിലേക്കും അദ്ദേഹം ഹിജ്റ പോയി. ഇസ്ലമിലേ ഒാട്ടുമിക്ക യുദ്ധങ്ങളിലും അദ്ദേഹം പങ്കെടുത്തു. അതില് പെട്ടാതാണ്.
ഹവാരീയ്യ് എന്ന് പറയാന് കാരണം ഹന്ദക്ക് യുദ്ധത്തില് ശത്രുകളുടെ നീക്കങ്ങള് അറിയാന് സ്വഹാബാക്കളോട് നബി (സ)) ചോദിച്ചു. സ്വഹാബാക്കളില് നിന്ന് തയ്യാറായത് സുബൈര് ബ്നു അവ്വാം (റ) ആയിരുന്നു.
ഇതു കൂടി കാണുക
സ്വഹാബികളുടെ പട്ടിക‎
വിഭാഗം:സ്വഹാബികൾ
അങ്കലേശ്വർ
ഗുജറാത്തിലെ എണ്ണഖനികേന്ദ്രമാണ് അങ്കലേശ്വർ. മുംബൈ-ഡൽഹി റെയിൽ പാതയിൽ ഭരോചിന് (Broach) 10 കി.മീ. തെക്കായാണ് സ്ഥാനം. 21o35' വടക്ക് 72o55' കിഴക്ക് നർമദാ നദിക്ക് കുറകെയുള്ള 125 വർഷത്തിലേറെ പഴക്കം ചെന്ന സുവർണപാലം അങ്കലേശ്വറിനെ ഭരോചുമായി ബന്ധിപ്പിക്കുന്നു.
വർഗ്ഗം:ഗുജറാത്തിലെ പട്ടണങ്ങൾ
ചരൺജിത് സിങ്ങ്
ജപ്പാനിലെ ടോക്കിയോയിൽ 1964 ഒളിമ്പിക്സിൽ സ്വർണ്ണ മെഡൽ നേടിയ ഇന്ത്യൻ ഹോക്കി ടീമിന്റെ നായകനായിരുന്നു ചരൺജിത് സിംഗ് (ജനനം: ഫെബ്രുവരി 3, 1931) .ഹിമാചൽ പ്രദേശിലെ (പിന്നീട് പഞ്ചാബ്), മൈരി എന്ന സ്ഥലത്ത് ജനിച്ചു.
കേണൽ ബ്രൌൺ കേംബ്രിഡ്ജ് സ്കൂൾ, ഡെറാഡൂൺ, പഞ്ചാബ് യൂണിവേഴ്സിറ്റി വിദ്യാര്ത്ഥികള് എന്നിവിടങ്ങളിൽ പഠിച്ചിട്ടുണ്ട്. ഷിംല ഹിമാചൽ പ്രദേശ് യൂണിവേഴ്സിറ്റിയിൽ ഫിസിക്കൽ എജ്യുക്കേഷൻ വിഭാഗം ഡയറക്ടറായി വിരമിച്ചു.
അവലംബം
വർഗ്ഗം:ഒളിമ്പിക് മെഡൽ ജേതാക്കൾ വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:1931-ൽ ജനിച്ചവർ വർഗ്ഗം:ഫെബ്രുവരി 3-ന് ജനിച്ചവർ
കെ. അജിത്
കെ. അജിത് Ex MLA മുണ്ടോടിത്തറ വീട് വടക്കേനട, വൈക്കം പി. ഒ കോട്ടയം അച്ഛൻ -എം. കെ. കേശവൻ Ex MLA (1996 ൽവൈക്കം MLA ആയിരിക്കെ മരണമടഞ്ഞു) അമ്മ- പരേതയായ തങ്കമ്മ മകൾ -നിരഞ്ജന അജിത്ത് 9 ആം ക്ലാസ്സിൽ പഠിക്കുന്നു, മകൻ ഋഷികേഷ്‌ രണ്ടാം ക്ലാസ്സിലും
അവലംബം
വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ
അൻപേ ശിവം
2003 - ൽ സുന്ദർ. സി സംവിധാനം ചെയ്ത് പുറത്തിറങ്ങിയ ഒരു തമിഴ് ഹാസ്യ കഥാ ചലച്ചിത്രമാണ് അൻപേ ശിവം (സ്നേഹമാണ് ദൈവം) സുന്ദർ. സിയോടൊപ്പം കെ. മുരളീധരൻ, വി. സ്വാമിനാഥൻ, ജി. വേണുഗോപാൽ എന്നിവർ ചേർന്ന് ലക്ഷ്മി മൂവി മേക്കേഴ്സ് എന്ന കമ്പനിയുടെ ബാനറിൽ നിർമ്മിച്ച ഈ ചലച്ചിത്രത്തിന്റെ കഥ രചിച്ചിരിക്കുന്നത് കമൽ ഹാസനും സംഭാഷണ രചന നിർവ്വഹിച്ചിരിക്കുന്നത് എഴുത്തുകാരൻ മദനുമാണ്. ചിത്രത്തിൽ കമൽ ഹാസൻ, ആർ. മാധവൻ, കിരൺ റത്തോഡ് എന്നിവർ കേന്ദ്ര കഥാപാത്രങ്ങളെയും നാസർ, സന്താന ഭാരതി, സീമ, ഉമ റിയാസ് ഖാൻ എന്നിവർ മറ്റ് പ്രധാനപ്പെട്ട കഥാപാത്രങ്ങളെയും അവതരിപ്പിച്ചിരിക്കുന്നു. സാഹചര്യവശാൽ ഒരുമിച്ച് യാത്ര ചെയ്യേണ്ടി വരുന്ന ഫലിതപ്രിയനും വികലാംഗനും കമ്മ്യൂണിസ്റ്റും ആയ നല്ലശിവവും (കമലഹാസൻ) മുതലാളിത്തത്തോടനുഭാവമുള്ള അഹങ്കാരിയായ പരസ്യചിത്രകാരൻ അൻപരശും (ആർ. മാധവൻ) നേരിടുന്ന പ്രശ്നങ്ങളും അവ അൻപരശിന്റെ കാഴ്ച്ചപ്പാടിൽ വരുത്തുന്ന മാറ്റങ്ങളുമാണ് ചിത്രത്തിന്റെ കഥാതന്തു. കമ്മ്യൂണിസം, നിരീശ്വരവാദം തുടങ്ങിയവയിലെ കമലഹാസന്റെ വീക്ഷണങ്ങൾ പ്രതിഫലിക്കുന്ന ചിത്രമാണിത്.
ചിത്രത്തിന്റെ സംഗീത സംവിധാനം നിർവ്വഹിച്ചിരിക്കുന്നത് വിദ്യാ സാഗറും ഛായാഗ്രഹണം, കലാ സംവിധാനം എന്നിവ യഥാക്രമം ആർതർ എ. വിൽസൺ, എം. പ്രഭാകരൻ എന്നിവരും നിർവ്വഹിച്ചിരിക്കുന്നു.
2003 - ൽ ഇന്ത്യൻ അന്താരാഷ്ട്ര ചലച്ചിത്രോത്സവത്തിലെ ഇന്ത്യൻ പനോരമ വിഭാഗത്തിന്റെ ഭാഗമായി അൻപേ ശിവം ഗോവയിൽ പ്രദർശിപ്പിക്കപ്പെട്ടു. 51 - ാമത് ഫിലിംഫെയർ അവാർഡ് സൗത്തിൽ മികച്ച ചിത്രത്തിനുള്ള പ്രത്യേക ജൂറി പുരസ്കാരവും മികച്ച ചിത്രത്തിനും മികച്ച നടനുമുള്ള (കമൽ ഹാസന്) പുരസ്കാരങ്ങൾക്കായുള്ള നാമനിർദ്ദേശങ്ങളും ലഭിക്കുകയുണ്ടായി. കൂടാതെ 2003 - ലെ തമിഴ്നാട് സംസ്ഥാന ചലച്ചിത്ര പുരസ്കാരത്തിൽ അൻപേ ശിവത്തിലെ അഭിനയത്തിന് ആർ. മാധവന് മികച്ച നടനുള്ള പുരസ്കാരവും ലഭിച്ചിരുന്നു.
കഥാസംഗ്രഹം
ഒഡിഷയിലെ ഭുവനേശ്വറിലുള്ള ബിജു പട്നായിക് അന്താരാഷ്ട്ര വിമാനത്താവളത്തിൽ, ചെന്നൈയിലേക്കുള്ള വിമാനം കാത്തിരുന്ന രണ്ട് വ്യക്തികൾ സംഭാഷണത്തിലേർപ്പെടുന്നു. ഇവരിൽ ഒരാളായ അൻപരശ് ഒരു വാണിജ്യ സംവിധായകനാണ്. എ-അരസ് എന്ന ചുരുക്കപ്പേരിലറിയപ്പെടാനാണ് അയാൾ ആഗ്രഹിക്കുന്നത്. രണ്ടാമത്തെയാളായ നല്ലശിവം അഥവാ നല്ല, ഒരു സോഷ്യലിസ്റ്റാണ്. യാദൃച്ഛികമായി കനത്ത മഴയെത്തുടർന്ന് ചെന്നൈയിലേക്കുള്ള വിമാനം റദ്ദാക്കപ്പെടുന്നു. എന്നാൽ ഈ അവസരത്തിൽ അരസ്, നല്ല ഒരു തീവ്രവാദിയാണെന്ന് സംശയിക്കുകയും വിമാനത്താവളത്തിലെ അധികാരികളോട് വിവരമറിയിക്കുകയും ചെയ്യുന്നു. പക്ഷേ, തുടർന്ന് അരസ് തനിക്ക് തെറ്റു പറ്റിയതാണെന്നും തിരിച്ചറിയുന്നു. മഴ വീണ്ടും കനക്കുകയും നഗരം മുഴുവൻ വെള്ളത്തിൽ മുങ്ങുകയും ചെയ്തതോടെ അവർ ഇരുവരും ഒരു മുറിയിൽ കിടക്കേണ്ടതായി വരുന്നു. ഇരുവർക്കും അടുത്ത ദിവസം തന്നെ ചെന്നൈയിലെത്തിയേ മതിയാകു: അരസിന് തന്റെ വിവാഹച്ചടങ്ങിൽ പങ്കെടുക്കാനും, നല്ലയ്ക്ക് ഒരു കോടതി കേസിൽ വിജയിച്ചതിന്റെ ഫലമായി തനിക്ക് ലഭിച്ച ₹3,200,000 രൂപയുടെ ചെക്ക് ഏതാനും യൂണിയൻ തൊഴിലാളികളെ ഏൽപ്പിക്കാനും. ക്ലേശകരമായ ഒരു രാത്രിയ്ക്കു ശേഷം, വിമാനം പുറപ്പെടാൻ സാധ്യതയില്ലെന്ന് മനസ്സിലാക്കിയതോടെ അരസും നല്ലയും കോറമണ്ഡൽ എക്സ്പ്രസ് ട്രെയിനിൽ പോകുന്നതിനു വേണ്ടി ഒരു ബസ്സിൽ കയറുന്നു. എന്നാൽ യാത്രയ്ക്കിടയിൽ വച്ച് അരസിന്റെ ബാഗ് നഷ്ടപ്പെടുന്നു. അരസിന്റെ കൈയ്യിൽ ഒരു ക്രെഡിറ്റ് കാർഡ് ഉണ്ടെങ്കിലും അത് സ്വീകരിക്കപ്പെടുന്നില്ല. തന്റെ മനസാന്നിധ്യം പ്രയോജനപ്പെടുത്തിക്കൊണ്ട് ഓരോ പ്രശ്നത്തിൽ നിന്നും അരസിനെ നല്ല, രക്ഷിക്കുന്നുണ്ടെങ്കിലും അരസ് ഓരോ ഘട്ടത്തിലും നല്ലയിൽ നിന്നും രക്ഷപ്പെടാൻ ശ്രമിച്ചുകൊണ്ടേയിരിക്കുന്നു. പക്ഷേ ഓരോ പ്രാവശ്യം അരസിനെ നല്ല പിന്തുടർന്ന് കണ്ടെത്തിക്കൊണ്ടേയിരുന്നു. തുടർന്ന് ട്രെയിൻ കാത്ത് ഇച്ചപുരം റെയിൽവേ സ്റ്റേഷനിൽ നിൽക്കവേ, അരസിനോട് നല്ല, തന്റെ ജീവിതത്തെക്കുറിച്ച് പറയാൻ തുടങ്ങുന്നു.
ഏതാനും വർഷങ്ങൾക്കു മുൻപ്, ആരോഗ്യവാനായിരുന്ന നല്ല, തൊഴിലില്ലായ്മയ്ക്ക് കാരണമായിത്തീർന്ന ബഹുരാഷ്ട്ര കമ്പനികളുടെ നേതൃത്വത്തിൽ നടക്കുന്ന വ്യാവസായിക വൽക്കരണത്തിനെതിരെയെുള്ള പ്രതികരണങ്ങളുടെ ഭാഗമായി നടന്ന തെരുവു നാടകങ്ങളിൽ അഭിനയിച്ചിരുന്നു. ഈ സമയം തൊഴിലാളികൾക്ക് ശമ്പളത്തിൽ വർധനവ് നൽകാതിരുന്ന കന്ദസ്വാമി പടയട്ച്ചി എന്ന അഴിമതിക്കാരനായ ഫാക്ടറി ഉടമയുമായും നല്ല വിരോധം പ്രകടിപ്പിച്ചിരുന്നു. തന്റെ എല്ലാ പരിപാടികളിലും നല്ല പരിഹാസരൂപേണ പടയട്ച്ചിയെ അനുകരിക്കുകയും ചെയ്തിരുന്നു. എന്നാൽ ഇതിനിടയിൽ നല്ലയും പടയാട്ചിയുടെ മകളായ ബാലസരസ്വതി അഥവാ ബാലയും പ്രണയത്തിലാകുന്നു. പടയട്ചിയുമായി വീണ്ടും വലിയ പ്രശ്നങ്ങൾ ഉണ്ടാകാതിരിക്കുന്നതിനു വേണ്ടി നല്ലയും ബാലയും കേരളത്തിലേക്ക് ഒളിച്ചോടാൻ തീരുമാനിച്ചു. എന്നാൽ ബാലയെ കാണാൻ നല്ല പോകുന്ന വഴി, യാത്ര ചെയ്തിരുന്ന ബസ് അപകടത്തിൽപ്പെടുകയും ഗുരുതരമായി പരിക്കേൽക്കുകയും രൂപം വികൃതമാവുകയും ഭാഗികമായി തളർച്ച ബാധിക്കുകയും ചെയ്യുന്നു. പരിക്കുകളിൽനിന്നും മുക്തി നേടിയ ശേഷം ബാലയെ കാണാൻ നല്ല പോയെങ്കിലും, ബാല ഇപ്പോൾ മറ്റൊരാളെ വിവാഹം ചെയ്ത് ജീവിക്കുകയാണെന്ന് പടയാട്ചിയിൽ നിന്നും മനസ്സിലാക്കുന്നു. ഇതിനു മുൻപ് നല്ല മരിച്ചുപോയെന്ന് ബാലയോട് പടയട്ചി കള്ളം പറയുന്നുമുണ്ട്. ഈ സംഭവത്തോടുകൂടി നല്ല, സ്നേഹത്തിലും കരുണയിലും വിശ്വസിക്കാൻ ആരംഭിക്കുന്നു. തുടർന്ന് പരിക്കേറ്റ, വികൃതമായ ശരീരത്തെക്കുറിച്ചുള്ള അപകർഷതാബോധം കൂടാതെ നല്ല, വിവിധ സാമൂഹ്യ പ്രവർത്തനങ്ങളിലും തൊഴിലാളികളുടെ പ്രശ്നങ്ങൾ പരിഹരിക്കുന്നതിനു വേണ്ടിയും പ്രവർത്തിക്കുന്നു.
ചെന്നൈയിൽ എത്തിയതിനു ശേഷം അരസ്, നല്ലയുടെ ചെക്ക് യൂണിയൻ തൊഴിലാളികൾക്ക് കൈമാറുന്നു. തുടർന്ന് അരസ്, തന്റെ വിവാഹച്ചടങ്ങിലേക്ക് നല്ലയെ ക്ഷണിക്കുന്നു. എന്നാൽ വിവാഹസ്ഥലത്തെത്തുമ്പോൾ അരസിന്റെ വധു ബാലയാണെന്ന് നല്ല മനസ്സിലാക്കുന്നു. ഈ സമയം പടയട്ചി നല്ലയെ തിരിച്ചറിയുകയും എന്തിനാണ് വിവാഹത്തിന് വന്നതെന്ന് ആരായുകയും ചെയ്യുന്നു. പക്ഷേ അരസ് ക്ഷണിച്ചിട്ടാണ് താൻ വന്നതെന്ന് പറയുന്ന നല്ല, തുടർന്ന് തൊഴിലാളികൾക്ക് ശമ്പള വർധനവ് നൽകാം എന്ന് അംഗീകരിക്കുന്ന പത്രത്തിൽ ഒപ്പിടാൻ പടയട്ചിയോട് ആവശ്യപ്പെടുന്നു. ബാലയുടെ വിവാഹം മുടങ്ങാതിരിക്കുന്നതിനു വേണ്ടി പടയട്ചി, നല്ലയുടെ ആവശ്യങ്ങളെല്ലാം അംഗീകരിക്കുന്നു. ഇതേ സമയം പത്രങ്ങളിൽ ഒപ്പിട്ട ശേഷം പടയട്ചി, നല്ലയെ കൊല്ലാൻ തന്റെ സഹായിയോട് ആജ്ഞാപിക്കുന്നു. എന്നാൽ, കൊല്ലാൻ പോയ സഹായിയുടെ മനസ്സിന് പെട്ടെന്ന് മാറ്റം വരുകയും ഇതിൽ കുപിതനായ പടയട്ചി, സഹായിയുടെ മകളെ വകവരുത്തുകയും ചെയ്യുന്നു. ഒടുവിൽ, പടയട്ചിയിൽ നിന്നും അകന്നു നിൽക്കാൻ നല്ലയോട് സഹായി ആവശ്യപ്പെടുന്നു. ഇത് സമ്മതിച്ചുകൊണ്ട് നല്ല നടന്നകലുന്നു.
വികാസം
2002 - ന്റെ ആദ്യപാദത്തിൽ തിരക്കഥാ രചന പൂർത്തിയാക്കിയ കമൽ ഹാസൻ, അതിനെ തുടർന്ന് മലയാള ചലച്ചിത്ര സംവിധായകനായ പ്രിയദർശനെ ഈ ചലച്ചിത്രം സംവിധാനം ചെയ്യുന്നതിനു വേണ്ടി സമീപിച്ചിരുന്നു. 1990 - കൾ മുതൽ പ്രിയദർശനും കമൽ ഹാസനും അടുപ്പം പുലർത്തിയിരുന്നു. ചിത്രത്തിന്റെ തിരക്കഥ വായിച്ച ശേഷം ഭാവതീവ്രമായ ഒരു പ്രണയ കഥയാണ് ഇത് എന്നായിരുന്നു പ്രിയദർശൻ അഭിപ്രായപ്പെട്ടത്. ചിത്രത്തിന്റെ പേരായ അൻപേ ശിവം എന്നത്, ശൈവമതം വര്യനായ തിരുമൂലറിന്റെ ''തിരുമന്ത്രം എന്ന കവിതയിൽ നിന്നുമാണ് സ്വീകരിച്ചിരിക്കുന്നത്.
2002 ജൂണിൽ പ്രിയദർശൻ ഈ ചിത്രത്തിന്റെ നിർമ്മാണ പ്രവർത്തനങ്ങളിൽ നിന്നും പിന്മാറുകയുണ്ടായി. പ്രിയദർശന് അൻപേ ശിവത്തേക്കാൾ വലിയ ഒരു ചിത്രത്തിൽ തന്നോടൊപ്പം പ്രവർത്തിക്കാനാണ് ആഗ്രഹം എന്നായിരുന്നു സംവിധായകന്റെ പിന്മാറ്റത്തെക്കുറിച്ച് കമൽ ഹാസൻ അന്ന് അഭിപ്രായപ്പെട്ടത്. പിന്നീട് സുന്ദർ. സി സംവിധായകനാകാം എന്ന് ഏൽക്കുകയും കൂടാതെ നിർമ്മാണ ചുമതല കൂടി വഹിക്കാമെന്ന് സമ്മതിക്കുകയും ചെയ്തു. സ്വാമിനാഥൻ, കെ. മുരളീധരൻ, ജി. വേണുഗോപാൽ എന്നിവരുടെ നേതൃത്വത്തിലുള്ള ലക്ഷ്മി മൂവി മേക്കേഴ്സുമായി ചേർന്നാണ് സുന്ദർ. സി, അൻപേ ശിവം നിർമ്മിച്ചത്.
അഭിനേതാക്കളും അണിയറ പ്രവർത്തകരും
ചലച്ചിത്രത്തിന്റെ കഥ എഴുതിയതു കൂടാതെ, കേന്ദ്ര കഥാപാത്രത്തെ അവതരിപ്പിച്ചതും കമൽ ഹാസൻ തന്നെയാണ്. തുടർന്ന് 2002 ജനുവരിയിൽ ആർ. മാധവനെ രണ്ടാമത്തെ കേന്ദ്ര കഥാപാത്രത്തെ അവതരിപ്പിക്കാനും തിരഞ്ഞെടുക്കുകയുണ്ടായി. കമൽ ഹാസന്റെ ഓഫീസിൽ നിന്നും ബാലസരസ്വതിയുടെ വേഷം അവതരിപ്പിക്കാനുള്ള അവസരം വാഗ്ദാനം ചെയ്യപ്പെട്ടപ്പോൾ തന്നെ താൻ അംഗീകരിച്ചുവെന്നായിരുന്നു പിന്നീട് കിരൺ റത്തോഡ്, ചിത്രത്തിലേക്ക് ക്ഷണിക്കപ്പെട്ടതിനെക്കുറിച്ച് പറഞ്ഞത്. ചലച്ചിത്ര പിന്നണി ഗായികയായ അനുരാധ ശ്രീറാം ആയിരുന്നു റത്തോഡിന്റെ കഥാപാത്രത്തിന് ശബ്ദം നൽകിയത്. ചിത്രത്തിൽ കമൽ ഹാസന്റെ സുഹൃത്തും സഹപ്രവർത്തകയുമായ കഥാപാത്രമായ മെഹറുന്നിസയെ ഉമ റിയാസ് ഖാൻ അവതരിപ്പിക്കാമെന്നും ഈ സമയം സമ്മതിക്കുകയുണ്ടായി. 2019 - ൽ ഇന്ത്യൻ എക്സ്പ്രസുമായി നടത്തിയ ഒരു അഭിമുഖത്തിൽ ചിത്രത്തിന്റെ രചനാ സഹായിയും വസ്ത്രാലങ്കാരകയുമായി പ്രവർത്തിച്ച സുജാത നാരായണൻ, നന്ദിത ദാസും ശോഭനയുമായിരുന്നു യഥാക്രമം ബാലസരസ്വതിയുടെയും മെഹറുന്നിസയുടെയും വേഷം കൈകാര്യം ചെയ്യാൻ തീരുമാനിച്ചിരുന്നതെന്നും എന്നാൽ പിന്നീട് ഇരുവരുടെയും സമയക്രമങ്ങൾ ശരിയാകാത്തതിനാൽ പിന്നീട് അവർ നിരസിക്കുകയായിരുന്നു.
"He [Kamal] came over to me and said, 'Madhavan, I have seen some of your work and they were good.' [...] Then he continued, 'I have something for you. We should catch up!' [...] that was how Anbe Sivam happened."
- അൻപേ ശിവത്തിലേക്ക് എങ്ങനെ എത്തിയെന്നതിനെക്കുറിച്ച് ആർ. മാധവൻ
തമിഴ് ചലച്ചിത്ര നടന്മാരായ നാസറും സന്താന ഭാരതിയും യഥാക്രമം കന്ദസ്വാമി പടയട്ചിയുടെയും അദ്ദേഹത്തിന്റെ സഹായിയുടെയും വേഷങ്ങളാണ് അവതരിപ്പിച്ചിരിക്കുന്നത്. ചലച്ചിത്രത്തിന്റെ സംഭാഷണങ്ങൾ എഴുതിയതു കൂടാതെ കാർട്ടൂണിസ്റ്റായ മദൻ, അതിഥി താരമായും ചിത്രത്തിൽ എത്തിയിരുന്നു. 2006 - ൽ ദ ഹിന്ദു ദിനപത്രത്തിലെ എസ്.ആർ. അശോക് കുമാറുമായി നടത്തിയ അഭിമുഖത്തിൽ, അൻപേ ശിവത്തിലെയും 1990 - ൽ പുറത്തിറങ്ങിയ മൈക്കൽ മദന കാമ രാജനിലെയും കഥാപാത്രങ്ങളാണ് താൻ ചെയ്തതിൽ വച്ച് ഏറ്റവും പ്രിയപ്പെട്ട കഥാപാത്രങ്ങളെന്ന് സന്താന ഭാരതി അഭിപ്രായപ്പെടുകയുണ്ടായി.
ആർതർ എ. വിൽസൺ, എം. പ്രഭാകരൻ, പി. സായി സുരേഷ് എന്നിവരായിരുന്നു യഥാക്രമം ചലച്ചിത്രത്തിന്റെ ഛായാഗ്രഹണം, കലാ സംവിധാനം, ചിത്ര സംയോജനം എന്നിവ നിർവ്വഹിച്ചത്. ബൃന്ദ, ചിന്നി പ്രകാശ്, ദിനേഷ് കുമാർ എന്നിവരായിരുന്നു ചിത്രത്തിലെ ഗാനരംഗങ്ങളുടെ നൃത്തസംവിധാനം നിർവ്വഹിച്ചത്. കൂടാതെ വിക്രം ധർമ്മയുടെ നേതൃത്വത്തിൽ സംഘട്ടന രംഗങ്ങളും ചിത്രീകരിക്കുകയുണ്ടായി. സന്താന ഭാരതിയുടെ ഭാര്യാ സഹോദരി കൂടിയായ മുത്തുലക്ഷ്മി വരദൻ, അൻപേ ശിവത്തിന്റെ ചിത്ര സംയോജക സഹായിയായും പ്രവർത്തിച്ചിട്ടുണ്ട്. കമൽ ഹാസന്റെ മേക്കപ്പ് നിർവ്വഹിച്ചിരിക്കുന്നത് മൈക്കൽ വെസ്റ്റ്മോർ, അനിൽ പ്രോംകരികാർ എന്നിവർ ചേർന്നാണ്. 2002 മേയിൽ കമൽ ഹാസൻ, പഞ്ചതന്ത്രം എന്ന തന്റെ മറ്റൊരു ചിത്രത്തിന്റെ ഗാനരംഗങ്ങൾ ചിത്രീകരിച്ച ശേഷം അൻപേ ശിവത്തിലെ നല്ലശിവം എന്ന കഥാപാത്രത്തിനു വേണ്ടിയുള്ള മേക്കപ്പ്, അമേരിക്കൻ ഐക്യനാടുകളിലെ ലോസ് ഏഞ്ജൽസിൽ വച്ച് പൂർത്തിയാക്കുകയുണ്ടായി.
ചിത്രീകരണം
അൻപേ ശിവത്തിന്റെ നിശ്ചല ചിത്ര ഛായാഗ്രഹണം 2002 ജൂലൈയിൽ ആരംഭിച്ചു. ചിത്രത്തിലെ കേന്ദ്ര കഥാപാത്രങ്ങൾ പ്രത്യക്ഷപ്പെടുന്ന ആദ്യത്തെ രംഗം തമിഴ്നാട്ടിലെ പൊള്ളാച്ചി റെയിൽവേ സ്റ്റേഷനിൽ വച്ചായിരുന്നു ചിത്രീകരിച്ചത്. ചലച്ചിത്രത്തിലെ ഇരുവരും തമ്മിലുള്ള രസതന്ത്രം മികച്ചതാകുന്നതിനു വേണ്ടി കമൽ ഹാസനും മാധവനും ചിത്രീകരണത്തിന്റെ തുടക്കത്തിൽ തന്നെ ഏറെ നേരം അടുത്തിടപഴകിയിരുന്നു.
₹120 മില്യൺ രൂപയുടെ പരിമിതമായ ചെലവിലാണ് അൻപേ ശിവത്തിന്റെ ചിത്രീകരണം പൂർത്തിയാക്കിയത്. ചിത്രത്തിലെ ട്രെയിൻ, ബസ് ദുരന്തങ്ങൾ സി.ജി.ഐ സാങ്കേതികവിദ്യ ഉപയോഗിച്ച് നിർമ്മിച്ചിരുന്നു. 2002 സെപ്റ്റംബറിൽ ചിത്രീകരണ സംഘത്തോടൊപ്പം ചേർന്ന ആർ. മാധവൻ, ഏറെക്കുറെ ആളൊഴിഞ്ഞ സ്ഥലങ്ങളിൽ വച്ചാണ് ചിത്രത്തിന്റെ ഭൂരിഭാഗം രംഗങ്ങളും ചിത്രീകരിച്ചതെന്ന് പിന്നീട് അഭിപ്രായപ്പെടുകയുണ്ടായി. ചിത്രത്തിൽ ഒഡിഷയിൽ വച്ചു നടക്കുന്ന വെള്ളപ്പൊക്കത്തിന്റെ ദൃശ്യങ്ങൾ, ഒഡിഷ - ആന്ധ്രാ പ്രദേശ് അതിർത്തിയിൽ വച്ച് റോഡുകൾ വെള്ളത്തിനടിയിൽ ആകുന്ന തരത്തിൽ കൃത്രിമമായി സെറ്റിന്റെ സഹായത്തോടെയാണ് ചിത്രീകരിച്ചത്. കൂടാതെ ചെന്നൈ, വിശാഖപട്ടണം, തമിഴ്നാട് - കർണാടക അതിർത്തി എന്നിവിടങ്ങളിലും ചിത്രീകരണം നടത്തിയിരുന്നു. ക്ലൈമാക്സിനു മുൻപുള്ള രംഗങ്ങൾ, ഗിണ്ടിയിലുള്ള കംപ കോളയുടെ കോംപൗണ്ടിൽ വച്ചായിരുന്നു ചിത്രീകരിച്ചത്. അൻപേ ശിവത്തിന്റെ ക്ലൈമാക്സ് രംഗങ്ങൾ ഒരൊറ്റ ടേക്കിൽ തന്നെ ചിത്രീകരിച്ച് പൂർത്തിയാക്കുകയുണ്ടായി.
പ്രമേയവും സ്വാധീനങ്ങളും
ശാരീരികമായി പ്രയാസമനുഭവിക്കുന്ന സോഷ്യലിസ്റ്റായ നല്ലശിവത്തിന്റെയും, മുതലാളിത്ത വ്യവസ്ഥയെയും ആഗോളവൽക്കരണത്തെയും പൂർണ്ണമായി പിന്തുണയ്ക്കുന്ന അൻപരശിന്റെയും, ഭുവനേശ്വർ മുതൽ ചെന്നൈ വരെയുള്ള യാത്രയെ പിന്തുടർന്നാണ് അൻപേ ശിവത്തിന്റെ കഥ മുന്നോട്ട് പോകുന്നത്. അപ്രതീക്ഷിതമായ സംഭവവികാസങ്ങൾ കാരണം അവർ ഇരുവരും ഒരുമിച്ച് തന്നെ യാത്ര ചെയ്യേണ്ടി വരുന്നു. കഥയുടെ ആദ്യം മുതൽ അവസാനം വരെ കമ്മ്യൂണിസം, കരുണ, ആഗോളവത്കരണം,  നിരീശ്വരവാദം, നിസ്വാർഥത  എന്നീ ആശയങ്ങൾ കടന്നുവരുന്നുണ്ട്. കൂടാതെ മാനുഷികത്വം പിന്തുടരുന്ന വ്യക്തിയായ കമൽ ഹാസന്റെ പല ആദർശങ്ങളും ചിത്രത്തിൽ ഉടനീളം പ്രകടമാകുന്നുണ്ട്. കമ്മ്യൂണിസ്റ്റ് ചിന്തകനും നാടകകൃത്തും നടനും സംവിധായകനും ഗാനരചയിതാവും ആയിരുന്ന സഫ്ദർ ഹാഷ്മിയിൽ നിന്നും പ്രചോദനമുൾക്കൊണ്ടാണ് നല്ലശിവം എന്ന കഥാപാത്രത്തെ സൃഷ്ടിച്ചിട്ടുള്ളത് എന്നാണ് പിന്നീട് കമൽ ഹാസൻ പറഞ്ഞിട്ടുള്ളത്. ഇന്ത്യയിലെ തെരുവു നാടക പ്രസ്ഥാനത്തിലെ സജീവ പങ്കാളിയായിരുന്നു സഫ്ദർ ഹാഷ്മി. 1989 ജനുവരി 2 - ന് ഉത്തർ പ്രദേശിൽ ഹല്ലാ ബോൽ എന്ന നാടകത്തിൽ അഭിനയിച്ചുകൊണ്ടിരിക്കവേ ഇന്ത്യൻ നാഷണൽ കോൺഗ്രസ് പ്രവർത്തകരുടെ ആക്രമണത്തിനിരയായി സഫ്ദർ ഹാഷ്മി മരണമടഞ്ഞു. ഔട്ട്‌ലുക്ക് മാസികയുടെ എസ്. ആനന്ദ്, അൻപേ ശിവത്തിൽ കടന്നു വരുന്ന മാനുഷികത്വവുമായി ബന്ധപ്പെട്ട കമൽ ഹാസന്റെ വീക്ഷണങ്ങൾ ചാർലി ചാപ്ലിന്റെ ആശയങ്ങൾക്ക് സമാനമായിരുന്നുവെന്ന് അഭിപ്രായപ്പെട്ടിരുന്നു. ദ ടൈംസ് ഓഫ് ഇന്ത്യ ദിനപത്രത്തിന്റെ എം. കല്യാണരാമനും അബ്ദുള്ള നൂറുള്ളയും, നല്ലശിവം എന്ന കഥാപാത്രത്തിന് തെരുവു നാടക കലാകാരനായ പ്രലയനുമായി വളരെയധികം സാമ്യമുണ്ടെന്ന് അഭിപ്രായപ്പെട്ടിരുന്നു.
മരണത്തിന് മുഖാമുഖം വരുമ്പോഴും മനുഷ്യന് വീണ്ടും സാധ്യതകളും വാതിലുകളും സൃഷ്ടിക്കുവാൻ സാധിക്കുമെന്ന തത്ത്വമാണ് അൻപേ ശിവം മുന്നോട്ടു വയ്ക്കുന്നത് എന്നാണ് കല്യാണരാമൻ പറയുന്നത്. ഇതിന്റെ ഫലമായി മനുഷ്യനിൽ നിന്ന് ദൈവത്തിലേക്കുള്ള പരിണാമത്തിന്റെ ഏറ്റവും അവസാന ഘട്ടമാണ് ശിവം, സ്നേഹമാണ് എന്ന തിരിച്ചറിവ് എന്ന് കമൽ ഹാസൻ സൂചിപ്പിക്കുന്നുണ്ട്. മാണിക്കവാചകർ രചിച്ച തിരുവാചകം എന്ന പുരാതന കൃതിയിൽ നിന്നുമെടുത്ത തെന്നാടുടൈയ ശിവനേ പോറ്റി (തെക്കൻ നാടുമുഴുവൻ വാഴുന്ന ശിവനേ) എന്ന പഴമൊഴി അൻപേ ശിവത്തിൽ കമൽ ഹാസൻ ഉപയോഗപ്പെടുത്തിയിട്ടുണ്ട്. ചലച്ചിത്രത്തിലെ കഥാപാത്രമായ പടയട്ചി ഓരോ കൊലപാതകം ചെയ്യുന്നതിനു മുൻപും ഈ വാചകം ഉരുവിടുന്നുണ്ട്. സ്വരാജ്യ എന്ന മാസികയുടെ കാലവൈ വൈങ്കട്, കമൽ ഹാസൻ അനുചിതമായ ഈ വാചകം പ്രയോഗിക്കുന്നതിലൂടെ ഹിന്ദുമതത്തിന്റെ മറ്റൊരു വശത്തെയാണ് എടുത്തു കാട്ടുന്നത്. കമൽ ഹാസന്റെ മറ്റൊരു ചലച്ചിത്രമായ 2013 - ൽ പുറത്തിറങ്ങിയ വിശ്വരൂപത്തെ കുറിച്ച് ചലച്ചിത്ര നിരൂപകനായ ഭരദ്വാജ് രംഗൻ രചിച്ച അവലോകനത്തിൽ തമിഴിതര കഥാപാത്രങ്ങളെ കഥയിലേക്ക് ചേർക്കുന്നതിൽ കമൽ ഹാസനുള്ള വൈദഗ്ദ്ധ്യത്തിന്റെയും താത്പര്യത്തിന്റെയും തുടർച്ചയാണ് വിശ്വരൂപത്തിലും കാണാൻ കഴിയുന്നത് എന്ന് അഭിപ്രായപ്പെട്ടിരുന്നു. "interconnectedness of the nation", "the world beyond India" എന്നീ ആശയങ്ങൾക്ക് കമൽ ഹാസൻ നൽകുന്ന അംഗീകാരമായി ഇതിനെ കണക്കാക്കാമെന്നും ഭരദ്വാജ് രംഗൻ പറയുന്നുണ്ട്. 1994 - ൽ പുറത്തിറങ്ങിയ മഹാനദി എന്ന ചലച്ചിത്രത്തിലെ ബംഗാളി ഭാഷയുടെ ഉപയോഗവും ബംഗാളികളുമായ കണ്ടുമുട്ടലും, 1994 - ൽ പുറത്തിറങ്ങിയ നമ്മവർ എന്ന ചലച്ചിത്രത്തിലെ തെലുഗു ഭാഷ സംസാരിക്കുന്ന കാമുകി, 2000 - ൽ പുറത്തിറങ്ങിയ ഹേ റാം എന്ന ചലച്ചിത്രത്തിൽ ബംഗാളി സ്ത്രീയെ വിവാഹം ചെയ്യുന്നത്, 2006 - ൽ പുറത്തിറങ്ങിയ വേട്ടയാട് വിളയാടിൽ അമേരിക്കക്കാരുമായി സഹകരിക്കുന്നത്, 2010 - ൽ പുറത്തിറങ്ങിയ മൻമഥൻ അൻപിൽ ഫ്രഞ്ച് വനിതയെ വിവാഹം ചെയ്യുന്നത് എന്നീ സന്ദർഭങ്ങൾ ചൂണ്ടിക്കാട്ടിക്കൊണ്ട് ഇതിനുമുൻപും കമൽ ഹാസൻ തന്റെ ചിത്രങ്ങളിൽ അന്യഭാഷാ കഥാപാത്രങ്ങളെ ഉപയോഗപ്പെടുത്തിയിട്ടുണ്ടെന്ന് അദ്ദേഹം സൂചിപ്പിക്കുന്നു. അൻപേ ശിവത്തിൽ ഒഡിയ ജനങ്ങളുമായുള്ള സമ്പർക്കം ഇത്തരത്തിലുള്ള ഒന്നാണെന്നും ഭരദ്വാജ് രംഗൻ ചൂണ്ടിക്കാട്ടുന്നു. കൂടാതെ കമൽ ഹാസന്റെ കുട ഉപയോഗിച്ചുകൊണ്ടുള്ള സംഘട്ടന രംഗങ്ങളെയും 1983 - ലെ തൂങ്കാതേ തമ്പീ തൂങ്കാതേ എന്ന ചലച്ചിത്രവുമായി ഭരദ്വാജ് സാമ്യപ്പെടുത്തുന്നുണ്ട്.
Sify എന്ന വെബ്സൈറ്റിലെ ഒരു നിരൂപകൻ, അൻപേ ശിവത്തിന്റെ അടിസ്ഥാന കഥയ്ക്ക് 1987 - ൽ ജോൺ ഹ്യൂഗ്സ് സംവിധാനം ചെയ്ത് സ്റ്റീവ് മാർട്ടിനും ജോൺ കാൻ‍ഡിയും കേന്ദ്ര കഥാപാത്രങ്ങളെ അവതരിപ്പിച്ച് പുറത്തിറങ്ങിയ പ്ലാൻസ്, ട്രെയിൻസ് ആന്റ് ഓട്ടോമൊബൈൽസ് എന്ന റോഡ് ചലച്ചിത്രവുമായി സാമ്യമുണ്ടെന്ന് അഭിപ്രായപ്പെട്ടിരുന്നു. കമൽ ഹാസന്റെയും മാധവന്റെയും കഥാപാത്രങ്ങൾക്ക് യഥാക്രമം കാൻഡിയും മാർട്ടിനും അവതരിപ്പിച്ച കഥാപാത്രങ്ങളുമായും ഏറെ സാമ്യമുണ്ടെന്ന് ഈ നിരൂപകൻ ചൂണ്ടിക്കാട്ടുന്നുണ്ട്. പടയട്ചിയുടെ വീട്ടിലെ ചുമരിൽ നല്ലശിവം വരയ്ക്കുന്ന ചുമർചിത്രം, പ്രശസ്തനായ മെക്സിക്കൻ ചിത്രകാരൻ ഡീഗോ റിവേറയുടെ മാൻ ആന്റ് ദ ക്രോസ്റോഡ്സ് എന്ന ചിത്രത്തിൽ നിന്ന് പ്രചോദനമുൾക്കൊണ്ടതാണ്. ഈ ചിത്രത്തിൽ പടയട്ചിയുടെ വിഗ്രഹമായ ശിവനായി നല്ലശിവം നിൽക്കുന്നതായി കാണാൻ കഴിയും. ചുമർചിത്രത്തിലെ 910 എന്ന സംഖ്യ, പടയട്ചി ഫാക്ടറി തൊഴിലാളികൾക്ക് നൽകുന്ന വേതനത്തെയും അരിവാളും ചുറ്റികയും കമ്മ്യൂണിസത്തിന്റെ ചിഹ്നത്തെയും സൂചിപ്പിക്കുന്നു. സ്വരാജ്യയിലെ അരവിന്ദൻ നീലകണ്ഠൻ, ഈ പെയിന്റിങ്ങിലെ മാർക്സിസത്തിന്റെ സ്വാധീനത്തെക്കുറിച്ചും അഭിപ്രായം രേഖപ്പെടുത്തിയിരുന്നു. 2008 - ൽ ദ ടൈംസ് ഓഫ് ഇന്ത്യയ്ക്കു വേണ്ടി എഴുതിയ ശ്രീനിവാസ രാമാനുജം, ഈശ്വരവിശ്വാസത്തെയും മതത്തെയും കുറിച്ചുള്ള മൃദുശബ്ദം 2002 - ൽ രജനികാന്ത് കേന്ദ്ര കഥാപാത്രത്തെ അവതരിപ്പിച്ച് പുറത്തിറങ്ങിയ ബാബ എന്ന ചലച്ചിത്രത്തിലേതിനു സമാനമാണെന്ന് ചൂണ്ടിക്കാട്ടുകയുണ്ടായി.
സംഗീതം
അൻപേ ശിവത്തിന്റെ ശബ്ദട്രാക്ക് ആൽബവും പശ്ചാത്തല സംഗീതവും ചിട്ടപ്പെടുത്തിയത് വിദ്യാസാഗർ ആയിരുന്നു. വൈരമുത്തു, പാ. വിജയ് എന്നിവർ ചേർത്താണ് ഗാനങ്ങളുടെ വരികൾ എഴുതിയിട്ടുള്ളത്. ടൈറ്റിൽ ഗാനത്തിന്റെ ചിട്ടപ്പെടുത്തൽ പൂർത്തിയാക്കിയതിനു ശേഷം വിദ്യാസാഗർ, കമൽ ഹാസനോട് സന്ദർഭം വിശദീകരിച്ചു. കേന്ദ്ര കഥാപാത്രം സ്വയം കണ്ടെത്തുമ്പോൾ സ്വയം പാടുന്നതായാണ് ഗാനം വേണ്ടതെന്നായിരുന്നു കമൽ ഹാസന്റെ ആഗ്രഹം. ഇതിനെ തുടർന്ന് ഉദ്ദേശിച്ച ഫലം ലഭിക്കാൻ കമൽ ഹാസൻ തന്നെ പാടിയാൽ നന്നാകുമെന്ന് വിദ്യാസാഗർ അറിയിക്കുകയും തുടർന്ന് കമൽ അംഗീകരിക്കുകയും ചെയ്തു. ആൽബത്തിലെ മൗനമേ പാർവയായ് എന്ന ഗാനം ചലച്ചിത്രത്തിൽ ഉൾപ്പെടുത്തിയിട്ടില്ല. ശുദ്ധ് സാരംഗ് എന്ന രാഗത്തിലാണ് പൂവാസം എന്ന ഗാനം ചിട്ടപ്പെടുത്തിയിരിക്കുന്നത്. പൂവാസം എന്ന ഗാനത്തിലെ പുരുഷ ഭാഗങ്ങൾ ശ്രീറാം പാർത്ഥസാരഥിയും ഒറിജിനൽ പതിപ്പ്, വിജയ് പ്രകാശുമാണ് പാടിയത്. രണ്ടു പതിപ്പുകളിലെയും സ്ത്രീ ഭാഗങ്ങൾ സാധനാ സർഗ്ഗം തന്നെയാണ് ആലപിച്ചത്.
ദ ഹിന്ദു ദിനപത്രത്തിന്റെ മാലതി രംഗരാജൻ, "വിദ്യാസാഗർ, ഒരു സംഗീതജ്ഞനായി ഉയരങ്ങൾ കീഴടക്കുകയാണ്. ഈ ചിത്രത്തിന്റെ ടൈറ്റിൽ ഗാനവും മെലഡി ഗാനവും "Pon Vaasam" ഇതിനെ ചൂണ്ടിക്കാണിക്കുന്നു. വൈരമുത്തുവിന്റെ എഴുത്തും ഇവിടെ പ്രത്യേക പരാമർശം അർഹിക്കുന്നുണ്ട്. " ഗായികയായ ചാരുലത മണി, ദ ഹിന്ദു ദിനപത്രത്തിലെ എ രാഗാസ് ജേർണി എന്ന തന്റെ കോളത്തിൽ, പൂവാസം ആകർഷകമാണെന്നും ജനപ്രിയ സംഗീതത്തിലേക്ക് ശാസ്ത്രീയ സംഗീതം കൂടി ഇടകലർത്തിയ ഒരു സൃഷ്ടിയാണിതെന്നും അഭിപ്രായപ്പെടുകയുണ്ടായി. Rediff.comന്റെ ആർക്കയ്, "at best, okay" എന്നാണ് അൻപേ ശിവത്തിലെ ഗാനങ്ങളെക്കുറിച്ച് പറഞ്ഞത്. ദ ടൈംസ് ഓഫ് ഇന്ത്യയുടെ എം. സുഗന്ധ്, ഈ ആൽബത്തെക്കുറിച്ചുള്ള തന്റെ അവലോകനത്തിൽ പൂവാസം എന്ന ഗാനത്തെ ആൽബത്തിലെ തന്നെ മികച്ച ഗാനങ്ങളിലൊന്നായി വിലയിരുത്തുകയുണ്ടായി.
റിലീസ്, പ്രതികരണങ്ങൾ, പുരസ്കാരങ്ങൾ
2002 - ന്റെ അവസാനത്തിനു മുൻപു തന്നെ ചിത്രത്തെ, സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ സെൻസർ ചെയ്ത് സർട്ടിഫിക്കറ്റ് നൽകിയതോടുകൂടി 50-ാമത് ദേശീയ ചലച്ചിത്ര പുരസ്കാര വേളയിൽ അൻപേ ശിവം ശക്തമായ ഒരു മത്സരം സൃഷ്ടിക്കുമെന്ന് ചിത്രത്തിന്റെ നിർമ്മാതാക്കൾക്ക് ഉറപ്പുണ്ടായിരുന്നുവെന്ന് ദ ഹിന്ദുവിന്റെ എസ്.ആർ. അശോക് കുമാർ റിപ്പോർട്ട് ചെയ്തിരുന്നു. 2003 ജനുവരി 15 - ന് തൈ പൊങ്കൽ ഉത്സവ കാലയളവിൽ അൻപേ ശിവം റിലീസ് ചെയ്തു. വിക്രം കേന്ദ്ര കഥാപാത്രത്തെ അവതരിപ്പിച്ച ധൂൾ, വിജയകാന്ത് കേന്ദ്ര കഥാപാത്രത്തെ അവതരിപ്പിച്ച ചൊക്ക തങ്കം, വിജയ് കേന്ദ്ര കഥാപാത്രത്തെ അവതരിപ്പിച്ച വസീഗര എന്നിവയുൾപ്പെടെ അഞ്ച് ചലച്ചിത്രങ്ങൾ അൻപേ ശിവത്തോടൊപ്പം ഇതേ തീയതിയിൽ റിലീസ് ചെയ്യപ്പെട്ടിരുന്നു.
2003 - ലെ ഇന്ത്യൻ അന്താരാഷ്ട്ര ചലച്ചിത്രോത്സവത്തിലെ ഇന്ത്യൻ പനോരമ വിഭാഗത്തിന്റെ ഭാഗമായി ഗോവയിൽ അൻപേ ശിവം പ്രദർശിപ്പിക്കപ്പെട്ടു. 2003 ജനുവരി 9 - ന് സിരി ഫോർട്ട് ഓഡിറ്റോറിയത്തിൽ വച്ച് സഫ്ദർ ഹാഷ്മി മെമ്മോറിയൽ ട്രസ്റ്റിന്റെ സഹകരണത്തോടു കൂടി കമൽ ഹാസൻ, സഫ്ദർ ഹാഷ്മിയ്ക്ക് ആദരവർപ്പിച്ചുകൊണ്ടുള്ള ഒരു പ്രത്യേക പ്രിവ്യൂയും സംഘടിപ്പിച്ചിരുന്നു. 2003 ഫെബ്രുവരി 28 - ന് സത്യമേ ശിവം എന്ന പേരിൽ ചിത്രത്തിന്റെ ഡബ്ബ് ചെയ്ത തെലുഗു പതിപ്പും പുറത്തിറങ്ങുകയുണ്ടായി. രണ്ടു വർഷങ്ങൾക്കു ശേഷം 2005 - ൽ ഹിന്ദിയിലേക്ക് ശിവം എന്ന പേരിൽ അൻപേ ശിവം ഡബ്ബ് ചെയ്ത് റിലീസ് ചെയ്യപ്പെട്ടു. ഒറിജിനൽ തമിഴ് പതിപ്പ് പുറത്തിറങ്ങിയ ശേഷം വളരെ താഴ്ന്ന വിലയ്ക്കായിരുന്നു അൻപേ ശിവത്തിന്റെ ഡബ്ബിങ് അവകാശങ്ങൾ വിറ്റുപോയത്. ചിത്രത്തിന്റെ മുഖ്യ അഭിനേതാക്കളാരും ഹിന്ദിയിലേക്ക് സ്വയം ഡബ്ബ് ചെയ്യാൻ തയ്യാറാകാതിരുന്നതായിരുന്നു വില താഴാനുള്ള മറ്റൊരു കാരണം.
നിരൂപകരുടെ പ്രതികരണങ്ങൾ
"തമിഴ് സിനിമ ഇതുവരെ കണ്ടിട്ടില്ലാത്ത പുതിയ രീതിയിൽ വളയ്ക്കാനും തിരിയ്ക്കാനും പുതിയ ആകൃതി നൽകാനുമുള്ള കമൽ ഹാസന്റെ ഏറ്റവും പുതിയ ശ്രമം" എന്നായിരുന്നു അൻപേ ശിവത്തെക്കുറിച്ച് ഭരദ്വാജ് രംഗൻ വിലയിരുത്തിയത്. ചലച്ചിത്രത്തിന്റെ ഡി.വി.ഡി പുറത്തിറങ്ങിയ ശേഷം ദ ടൈംസ് ഓഫ് ഇന്ത്യയുടെ എം. സുഗന്ധ് എഴുതിയ അവലോകനത്തിൽ "ഈ ശതാബ്ദത്തിലെ ഏറ്റവും മികച്ച ചലച്ചിത്രം" എന്ന് അൻപേ ശിവത്തെ വിശേഷിപ്പിച്ചു. കൂടാതെ ചിത്രത്തിന്റെ കഥ, തിരക്കഥ, സംഭാഷണം എന്നിവയെയും സുഗന്ധ് പ്രശംസിക്കുകയും "ഒരു ആധുനിക ക്ലാസിക്" ആയി അൻപേ ശിവത്തെ വിശേഷിപ്പിക്കുകയും ചെയ്തു. ചിത്രത്തിന്റെ തെലുഗു പതിപ്പായ സത്യമേ ശിവത്തെക്കുറിച്ച് Idlebrain.com എന്ന വെബ്സൈറ്റിന്റെ ജീവി, "കമൽ ഹാസൻ സിനിമകളെ ഇഷ്ടപ്പെടുന്ന ഏതൊരാൾക്കും ഈ കലാമൂല്യമുള്ള ചിത്രം ഇഷ്ടപ്പെടുകയും അവരെ തൃപ്തിപ്പെടുത്തുകയും ചെയ്യും" എന്നും "അടുത്തിടെ നിർമ്മിക്കപ്പെട്ടതിൽ വച്ച് ഏറ്റവും മികച്ച ചിത്രങ്ങളിൽ ഒന്ന്" എന്നും അഭിപ്രായപ്പെടുകയുണ്ടായി.
ദ ഹിന്ദു ദിനപത്രത്തിന്റെ മാലതി രംഗരാജൻ, മികച്ച രീതിയിൽ നിർവചിക്കപ്പെട്ട കഥാപാത്രങ്ങളും ശക്തമായ കഥയും ബുദ്ധിപരമായ തിരക്കഥയുമാണ് അൻപേ ശിവത്തിന്റെ പ്രധാനപ്പെട്ട വിഭവങ്ങളെന്ന് വിലയിരുത്തുകയുണ്ടായി. കൂടാതെ ചലച്ചിത്രത്തിനുവേണ്ടി കമൽ ഹാസൻ എഴുതിയ തിരക്കഥയെ പ്രശംസിക്കുകയും അഭിനന്ദനാർഹമായ പരിശ്രമമെന്ന് വിശേഷിപ്പിക്കുകയും ചെയ്തു. ബിസിനസ് ലൈൻ മാധ്യമത്തിന്റെ പി. ദേവരാജൻ, കമൽ ഹാസന്റെ അഭിനയത്തെയും മുഖഭാവങ്ങളെയും പ്രത്യേകം പ്രശംസിക്കുകയും "ഈ മനുഷ്യൻ എന്നിൽ എപ്പോഴും താത്പര്യം ജനിപ്പിച്ചുകൊണ്ടേയിരിക്കുന്നു. " എന്ന് സൂചിപ്പിച്ചുകൊണ്ട് തന്റെ അവലോകനം അവസാനിപ്പിക്കുകയും ചെയ്തു. ദ ഹിന്ദു ദിനപത്രത്തിലെ തന്നെ മറ്റൊരു നിരൂപകനായ ഗുഡിപൂദി ശ്രീഹരി, കമൽ ഹാസൻ - മാധവൻ ദ്വയത്തെ പ്രശംസിക്കുകയും വ്യത്യസ്തമായ മേക്കപ്പുകളാണെങ്കിലും ഈ ദ്വയം ഒരു മികച്ച അനുഭവം തന്നെയാണ് കഥയിലുടനീളം സമ്മാനിക്കുന്നത് എന്ന് അഭിപ്രായപ്പെട്ടിരുന്നു. ഏതാനും വർഷങ്ങൾക്കു ശേഷം ദ ന്യൂ ഇന്ത്യൻ എക്സ്പ്രസിനു വേണ്ടി സുജാത നാരായണൻ എഴുതിയ നിരൂപണത്തിൽ അവർ, കമൽ ഹാസന്റെ എഴുത്തും മദന്റെ സംഭാഷണങ്ങളും വളരെയധികം വികാരതീവ്രതയുള്ളതാണെന്നും കുറിക്കു കൊള്ളുന്നതാണെന്നും പറയുകയുണ്ടായി.
Sify എന്ന വെബ്സൈറ്റിൽ നിന്നുള്ള ഒരു നിരൂപകൻ, ശരാശരി നിലവാരത്തിലുള്ള ഒരു ചലച്ചിത്രമാണ് അൻപേ ശിവമെന്നും പൂർണമായി ഒരു കോമഡി ചിത്രമോ ക്ലാസിക് ചിത്രമോ അല്ലാത്ത രീതിയിൽ ഊഹിക്കാൻ സാധിക്കുന്ന കഥയോടുകൂടിയ ഒരു ചിത്രം എന്നായിരുന്നു അഭിപ്രായപ്പെട്ടത്. സമാനമായി, Rediff.com ൽ നിന്നുള്ള ആർക്കയ്, പ്രധാന അഭിനേതാക്കാളുടെ അഭിനയത്തെ പ്രശംസിച്ചുവെങ്കിലും "ഒരുപാട് കാര്യങ്ങൾ ചെയ്യാൻ ശ്രമിക്കുന്നുവെങ്കിലും അവസാനം എല്ലാം പരാജയപ്പെടുന്നു" എന്നും അൻപേ ശിവത്തെക്കുറിച്ച് വിലയിരുത്തി. ഔട്ട്‌ലുക്ക് മാസികയുടെ എസ്. ആനന്ദ്, ആവർത്തന വിരസമായ രീതിയിൽ ചിത്രത്തിലെ കമ്മ്യൂണിസത്തിന്റെ ആശയങ്ങൾ അവതരിപ്പിക്കപ്പെടുന്നുവെന്ന് ചൂണ്ടിക്കാട്ടുകയുണ്ടായി.
ബോക്സ് ഓഫീസ്
ആദ്യത്തെ ആഴ്ചയിലെ തിയേറ്റർ പ്രദർശനങ്ങൾക്കൊടുവിൽ ദ ഹിന്ദുവിന്റെ സുധീഷ് കാമത്ത് നടത്തിയ അവലോകനത്തിൽ, ചെന്നൈയിൽ മാത്രം ₹13.1 മില്യൺ രൂപ കളക്ഷൻ നേടിയെന്ന് രേഖപ്പെടുത്തിയിരുന്നു. എന്നിരുന്നാലും ബോക്സ് ഓഫീസിൽ അൻപേ ശിവം പൂർണ്ണമായി പരാജയപ്പെടുകയും നിർമ്മാതാക്കളായ ലക്ഷ്മി മൂവീ മേക്കേഴ്സിന് വലിയ നഷ്ടം ഉണ്ടാവുകയും ചെയ്തു. ഇക്കാരണം കൊണ്ടു തന്നെ ലക്ഷ്മി മൂവീ മേക്കേഴ്സ് 2003 - ൽ മറ്റ് ചലച്ചിത്രങ്ങളൊന്നും നിർമ്മിച്ചില്ല. ദ ഇക്കണോമിക് ടൈംസിന്റെ ഡി. ഗോവർധൻ രേഖപ്പെടുത്തിയ ഒരു ഏകദേശ കണക്കിൽ, ഏതാണ്ട് ₹65 മില്യൺ രൂപയാണ് ചിത്രത്തിന് ഉണ്ടായ നഷ്ടം. എന്നാൽ ഇന്ത്യാ ടുഡേയുടെ അരുൺ റാം, ഈ നഷ്ടം ₹50 മില്യൺ രൂപയാണെന്നായിരുന്നു രേഖപ്പെടുത്തിയത്. ദ ടൈംസ് ഓഫ് ഇന്ത്യയുടെ ശ്രീനിവാസ രാമാനുജം, അൻപേ ശിവത്തിന്റെ ബോക്സ് ഓഫീസ് പരാജയത്തെ രജനികാന്തിന്റെ ബാബയുടെ ബോക്സ് ഓഫീസ് പരാജയത്തോടാണ് ഉപമിച്ചത്. നിർമ്മാതാവായ കെ. മുരളീധരനും കമൽ ഹാസനും വീഡിയോ പൈറസിയെ കുറ്റപ്പെടുത്തിക്കൊണ്ട് ചിത്രത്തിന്റെ പരാജയത്തെ പ്രതിരോധിക്കുകയുണ്ടായി. ഇതിനെക്കുറിച്ച് കമൽ ഹാസൻ അഭിപ്രായപ്പെട്ടത് "ഒരുപാട് പേർ സിനിമ കണ്ടിട്ടുണ്ട്, പക്ഷേ അവർ പണം നൽകിയിട്ടില്ല.
പാരമ്പര്യം
റിലീസിനെ തുടർന്ന് അൻപേ ശിവം ക്ലാസിക് ചലച്ചിത്രങ്ങളിലൊന്നായി പരിഗണിക്കപ്പെടുകയും ടെലിവിഷൻ ചാനലുകളിൽ വീണ്ടും വീണ്ടും പ്രദർശിപ്പിക്കപ്പെടുകയും ചെയ്തു. ചിത്രത്തിന്റെ പോസ്റ്റ് - പ്രൊഡക്ഷൻ ജോലികൾ പുരോഗമിക്കുന്നതിനിടയിൽ, ചലച്ചിത്ര നിരൂപകനായ സുഭാഷ് കെ. ഝാ മാധവന്റെ അഭിനയത്തിൽ ആകൃഷ്ടനാവുകയും ഉടൻ തന്നെ തന്റെ അടുത്ത നിർമ്മാണ സംരംഭമായ നള ദമയന്തിയിൽ (2003) അഭിനയിക്കാൻ മാധവനെ ക്ഷണിക്കുകയും ചെയ്യുകയുണ്ടായി.
അൻപേ ശിവത്തിന്റെ ബോക്സ് ഓഫീസ് പരാജയത്തെക്കുറിച്ച് Anbe Sivam was "leagues ahead of the average Tamil - why, even Indian - film", "the masses were unwilling to accept the experimental nature of the film" എന്ന് നിരൂപകനായ ഭരദ്വാജ് രംഗൻ അഭിപ്രായപ്പെട്ടിരുന്നു. 2010 - ൽ നാൻ കടവുൾ എന്ന ചിത്രത്തിന് മികച്ച സംവിധായകനുള്ള വിജയ് അവാർഡ് സ്വീകരിച്ച ശേഷം സംവിധായകൻ ബാല, അൻപേ ശിവത്തിൽ മാധവനോട് കമൽ ഹാസൻ, യാതൊരു ഫലവും പ്രതീക്ഷിക്കാതെ എപ്പോൾ നാം മറ്റുള്ളവരെ സ്നേഹിക്കുന്നുവോ, അപപോൾ നാം ദൈവമാകുന്നു എന്ന് പറയുന്ന രംഗമാണ് നാൻ കടവുളിന് പ്രചോദനമായതെന്ന് പറയുകയുണ്ടായി. 2003 - ൽ ബാല തന്നെ സംവിധാനം ചെയ്ത പിതാമഹൻ എന്ന ചിത്രത്തിലും സൂര്യ തന്റെ സുഹൃത്തുക്കളോടൊപ്പം സിനിമ കാണാൻ പോകുന്ന രംഗത്ത് അൻപേ ശിവവുമായി ബന്ധപ്പെട്ടുള്ള അവലംബം നൽകിയിട്ടുണ്ട്. അൻപേ ശിവത്തിൽ കമൽ ഹാസൻ മാധവനോട് പറയുന്ന "സുനാമി എന്താണെന്ന് നിനക്കറിയാമോ? അത് വലിയ തിരമാലയല്ല.....മലയാണ്" എന്ന സംഭാഷണ ശകലം അതിവേഗം പ്രശസ്തിയാർജിക്കുകയുണ്ടായി.
2008 - ൽ ദ ഹിന്ദുവിന്റെ എസ.ആർ. അശോക് കുമാർ അൻപേ ശിവത്തെ, സംവിധായകൻ സുന്ദർ. സിയുടെ ഏറ്റവും മികച്ച അഞ്ച് ചിത്രങ്ങളിലൊന്നായി പട്ടികപ്പെടുത്തിയിരുന്നു. 2008 - ൽ ദ ടൈംസ് ഓഫ് ഇന്ത്യയ്ക്കു നൽകിയ അഭിമുഖത്തിനിടെ "അൻപേ ശിവം എന്നെ വ്യക്തിപരമാായും തൊഴിൽപരമായും ഒരുപാട് മാറ്റി. ജീവിതത്തിൽ മുന്നോട്ട് പോകാൻ എനിക്ക് അത് കൂടുതൽ ആത്മവിശ്വാസം നൽകി. എന്നിരുന്നാലും പിന്നീട് അൻപേ ശിവത്തിന്റെ പരാജയം തന്നെ ഏറെക്കുറെ നിർദ്ധനനാക്കിയെന്നും താൻ ചെയ്ത ജോലിക്കുള്ള പ്രതിഫലം പോലും ലഭിച്ചില്ലെന്നും സുന്ദർ. സി ആരോപിക്കുകയുണ്ടായി. ഒരു വർഷത്തെ നികുതി കൃത്യമായി അടയ്ക്കാത്തതിനാൽ സുന്ദർ. സി യുടെ ബാങ്ക് അക്കൗണ്ട് കേന്ദ്ര ആദായ നികുതി വകുപ്പ് ഒരു വർഷത്തേക്ക് മരവിപ്പിക്കുകയുണ്ടായി. തിയേറ്റർ പ്രദർശനങ്ങളെ തുടർന്ന് വളരെ വലിയ പ്രശംസകൾ ലഭിച്ചെങ്കിലും ഇനി ഒരിക്കലും അൻപേ ശിവം പോലൊരു ചലച്ചിത്രം താൻ എടുക്കില്ലെന്ന് തീരുമാനിച്ചതായി പിന്നീട് അറിയിച്ചിരുന്നു. ഇതിനെത്തുടർന്ന് സുന്ദർ. സി വീണ്ടും വാണിജ്യ ചലച്ചിത്രങ്ങൾ സംവിധാനം ചെയ്യുന്നത് തുടർന്നത്. 2013 - ൽ ഇന്റോ - ഏഷ്യൻ ന്യൂസ് സർവീസ് ഏജൻസിയുടെ ഹരിഹരൻ പുദിപെദി, കമൽ ഹാസന്റെ ഏറ്റവും താഴ്ത്തപ്പെട്ട ചലച്ചിത്രങ്ങളുടെ പട്ടികയിൽ അൻപേ ശിവത്തെയും ഉൾപ്പെടുത്തിയിരുന്നു. നിരീശ്വരവാദത്തെക്കുറിച്ചുള്ള തീക്ഷ്ണമായ ആശയങ്ങൾ ചിത്രത്തിൽ ഉൾപ്പെടുത്തിയതിനെ പ്രേക്ഷകർ തെറ്റിദ്ധരിച്ചതാണ് ചലച്ചിത്രത്തിന്റെ ബോക്സ് ഓഫീസ് പരാജയത്തിന് കാരണമെന്ന് ഈ ലേഖനത്തിൽ ഹരിഹരൻ വിലയിരുത്തി. 2015 നവംബർ 7 - ന് കമൽ ഹാസന്റെ പിറന്നാൾ ദിനത്തിൽ ഡെയ്‌ലി ന്യൂസ് ആന്റ് അനാലിസിസിന്റെ ലത ശ്രീനിവാസൻ, കമൽ ഹാസന്റെ വൈഭവം മനസ്സിലാക്കാൻ നിർബന്ധമായും കണ്ടിരിക്കേണ്ട ചിത്രങ്ങളിലൊന്നായി അൻപേ ശിവത്തെ വിശേഷിപ്പിച്ചു. മനസ്സിൽ തങ്ങി നിൽക്കുന്ന 10 കമൽ ഹാസൻ കഥാപാത്രങ്ങൾ എന്ന പേരിൽ ദ ടൈംസ് ഓഫ് ഇന്ത്യ പ്രസിദ്ധീകരിച്ച പട്ടികയിൽ നാലാം സ്ഥാനത്തായിരുന്നു അൻപേ ശിവത്തിലെ നല്ലശിവം എന്ന കഥാപാത്രം.
2004 - ൽ പുറത്തിറങ്ങിയ വസൂൽ രാജാ എം.ബി.ബി.എസ് എന്ന ചലച്ചിത്രത്തിൽ വസൂൽ രാജ (കമൽ ഹാസൻ) എന്ന കഥാപാത്രം ക്ലാസിൽ ഇരിക്കുന്നതിനിടെ ഡോക്ടറാകുന്നത് ദൈവമാകുന്നതിന് തുല്യമാണോ എന്ന് ചോദിക്കുമ്പോൾ അൻപേ വെങ്കടാചലം എന്ന് മറുപടി പറയുന്നു. ഇത് കേൾക്കുന്ന മറ്റൊരു സഹപാഠി "അത് അൻപേ ശിവം എന്നല്ലേ" എന്ന് ചോദിക്കുമ്പോൾ, ആയിരിക്കാം. എന്നാലും ഒരു വ്യത്യസ്തതയ്ക്കുവേണ്ടി ശ്രമിച്ചുനോക്കിയതാണ് എന്ന് കമൽ ഹാസൻ തിരികെ പറയുന്നു. അൻപേ ശിവത്തിൽ നാസർ അവതരിപ്പിച്ച കഥാപാത്രമായ കന്ദസ്വാമി പടയട്ചി ചെയ്യുന്ന ക്രൂരകൃത്യങ്ങളെ കുറിച്ച് ജനങ്ങളെ ബോധവാന്മാരാക്കുന്നതിനു വേണ്ടി കമൽ ഹാസന്റെ കഥാപാത്രമായ നല്ലശിവവും സുഹൃത്തുക്കളും തെരുവു നാടകം സംഘടിപ്പിക്കുന്ന ദൃശ്യങ്ങൾ, 2008 - ൽ തിരുച്ചിറപ്പള്ളിയിൽ വച്ച് പ്രളയനും തന്റെ സംഘമായ ചെന്നൈ കാലൈ കുഴുവും ചേർന്ന് നമ്മാൾ മുടിയും എന്ന പേരിൽ പുനർ സൃഷ്ടിക്കുകയുണ്ടായി. എന്നാൽ ചലച്ചിത്രത്തിലേതിൽ നിന്നും വ്യത്യസ്തമായി ലിംഗ അസമത്വത്തെയും കലാപത്തെയും ആണ് തൊഴിലില്ലായ്മയ്ക്കു പകരം പ്രളയൻ അവതരിപ്പിച്ചത്. കന്നഡ ചലച്ചിത്ര നടനായ വിഷ്ണുവർധൻ, 2010 - ൽ സുധീപ് അഭിനയിച്ച് പുറത്തിറങ്ങിയ ജസ്റ്റ് മാത് മാതല്ലി എന്ന ചലച്ചിത്രത്തിന് അൻപേ ശിവവുമായി സാമ്യമുണ്ടെന്ന് അഭിപ്രായപ്പെട്ടിരുന്നു. 2014 - ൽ ദ ഹിന്ദു ദിനപത്രത്തിനു വേണ്ടി ഹരി നാരായൺ, ഇന്ത്യൻ എഴുത്തുകാരനും യുക്തിവാദിയുമായ നരേന്ദ്ര ധബോൽക്കറെ കുറിച്ച് ലേഖനമെഴുതവേ, 2012 - ൽ ഉമേഷ് ശുക്ല സംവിധാനം ചെയ്ത ഒ.എം.ജി - ഓ മൈ ഗോഡ് എന്ന ചലച്ചിത്രം അൻപേ ശിവത്തിന്റെ മറ്റൊരു പതിപ്പു തന്നെയാണെന്ന് രേഖപ്പെടുത്തുകയുണ്ടായി. ഈ ചലച്ചിത്രത്തിന് അൻപേ ശിവവുമായുണ്ടായിരുന്ന സാമ്യതകളും ആ ലേഖനത്തിൽ രേഖപ്പെടുത്തിയിരുന്നു. 2015 - ദ ഹിന്ദുവിന്റെ തമിഴ് പതിപ്പിനു വേണ്ടി ഉതിരൻ, ഓറഞ്ച് മിഠായി എന്ന തമിഴ് ചലച്ചിത്രത്തെക്കുറിച്ച് നിരൂപണം തയ്യാറാക്കവേ, ഈ ചിത്രത്തിന്റെ കഥ തീർച്ചയായും അൻപേ ശിവത്തെ നമുക്ക് ഓർമ്മപ്പെടുത്തും എന്ന് കുറിച്ചിരുന്നു. 2017 - ൽ പീച്ചാങ്കൈ എന്ന ചലച്ചിത്രം സംവിധാനം ചെയ്ത അശോക്, അൻപേ ശിവമായിരുന്നു തനിക്ക് ഒരു സംവിധായകനാകാനുള്ള പ്രചോദനമെന്ന് പറയുകയുണ്ടായി.
പുറത്തേക്കുള്ള കണ്ണികൾ
വർഗ്ഗം:2003-ൽ പുറത്തിറങ്ങിയ തമിഴ് ചലച്ചിത്രങ്ങൾ
ജീവകാരുണ്യപഞ്ചകം
അവലംബം
വർഗ്ഗം:ശ്രീനാരായണഗുരുവിന്റെ കൃതികൾ
സ്റ്റാർ പ്ലസ്
സ്റ്റാർ ഇന്ത്യ നെറ്റ്‌വർക്കിന്റെ ഭാഗമായ ഒരു ഹിന്ദി ടെലിവിഷൻ ചാനലാണ് സ്റ്റാർ പ്ലസ്. ഈ ചാനൽ 21സ്റ്റ് സെഞ്ച്വറി ഫോക്സിന്റെ ഇന്ത്യയിലെ സ്റ്റാർ നെറ്റ്‌വർക്കിന്റെ ഭാഗമാണ്. കുടുംബ സീരിയലുകൾ, കോമഡി പരിപാടികൾ, യുവജനത പരിപാടികൾ, റിയാലിറ്റി പരിപാടികൾ എന്നിവയാണ് ഈ ചാനൽ വഴി സം‌പ്രേഷണം ചെയ്യുന്നത്.
ചരിത്രം
ഈ ചാനൽ ആദ്യമായി ഇന്ത്യയിൽ ആരംഭിച്ചത് 21 ഫെബ്രുവരി 1992 നാണ്. ആ സമയത്ത് അമേരിക്കയിൽ നിന്നുള്ള പരിപാടികൾ കാണിക്കുന്ന ഇംഗ്ളീഷ് ഭാഷാ ചാനൽ ആയിരുന്നു. ഇതിന്റെ സമാനമായ ചാനൽ സീ ടിവി ആയിരുന്നു. പിന്നീട് സ്റ്റാർ സീ ടിവിയുമായുള്ള ബന്ധം അവസാനിപ്പിക്കുകയും ന്യൂസ് കോർപ്പറേഷൻ എന്ന കമ്പനിയെ സ്വന്തമാക്കുകയും ചെയ്തു. സ്റ്റാർ ടിവി ഭാഷ ഹിന്ദിയിലോട്ട് മാറ്റുകയും ചെയ്തു. ഇംഗ്ളീഷ് ഭാഷയിൽ സ്റ്റാർ വേൾഡ് എന്ന ചാനൽ ആരംഭിക്കുകയും ചെയ്തു. 2000 ത്തിൽ കമ്പനിയുടെ സി.ഇ.ഓ ആയ സമീർ നായരും പ്രോഗ്രാമിംഗ് ചീഫ് ആയ തരുൺ കത്യാലും ചേർന്ന് പുതിയ കുറേ പരിപാടികൾ തുടങ്ങി. ഈ പരിപാടികൾ സ്റ്റാർ ടിവിയെ ഹിന്ദി ചാനലുകളുടെ മുൻപന്തിയിൽ എത്തിച്ചു.
പുറത്തേക്കുള്ള കണ്ണികൾ
വർഗ്ഗം:ദൃശ്യമാദ്ധ്യമങ്ങൾ
സ്റ്റേസി അമോട്ടെങ്
ഘാനയിൽ നിന്നുള്ള ടെലിവിഷൻ അവതാരകയും നിർമ്മാതാവും മീഡിയ കൺസൾട്ടന്റും മനുഷ്യസ്‌നേഹിയും അഭിനേത്രിയുമാണ് സ്റ്റേസി അമോറ്റെങ് (അനസ്താസിയ മാനുവേല അമോട്ടെംഗ്). സ്ത്രീകളുടെയും കുട്ടികളുടെയും ആവശ്യങ്ങൾ പിന്തുണയ്ക്കുന്നതിനായി അവർ ഒരു ചാരിറ്റബിൾ ഓർഗനൈസേഷൻ സ്ഥാപിച്ചു. കൂടാതെ ഘാന സമാധാന അവാർഡ് വഴി അവരുടെ പ്രവർത്തനത്തിന് അംഗീകാരം ലഭിച്ചു.
കരിയർ
അവർ ആതിഥേയത്വം വഹിക്കുന്ന ടെലിവിഷൻ പരമ്പരയായ റെസ്റ്റോറേഷൻ നിർമ്മിക്കുന്ന പ്ലാറ്റിനം നെറ്റ്‌വർക്കിന്റെ സിഇഒയാണ് അമോട്ടെംഗ്. അവർ എംക്ലാൻ മീഡിയ, ഒരു കണ്ടന്റ് മാനേജ്മെന്റ്, മൾട്ടിമീഡിയ പ്രൊഡക്ഷൻ സ്ഥാപനം എന്നിവയുടെ എക്സിക്യൂട്ടീവ് ഡയറക്ടറാണ്.
സമൂഹത്തിന് പ്രത്യുത്തരം നൽകുന്ന സെലിബ്രിറ്റികൾക്കുള്ള അവാർഡ് പദ്ധതിയായ ഷോബിസ് ഓണേഴ്‌സിന്റെയും ദ ലവ് പ്രോജക്റ്റ് എന്ന പേരിൽ സ്ത്രീകളെയും പെൺകുട്ടികളെയും ശാക്തീകരിക്കുന്നതിൽ ശ്രദ്ധ കേന്ദ്രീകരിക്കുന്ന ദി റെസ്റ്റോറേഷൻ വിത്ത് സ്റ്റേസി ഫൗണ്ടേഷന്റെയും സ്ഥാപകയാണ് അവർ. ലവ് പ്രോജക്റ്റ് വിവിധ തരത്തിലുള്ള പീഡനങ്ങളിലൂടെ കടന്നുപോകുന്ന സ്ത്രീകൾക്കും പെൺകുട്ടികൾക്കും പിന്തുണ നൽകുന്നു. പങ്കാളി ആസിഡ് ഒഴിച്ച ഒരു സ്ത്രീക്ക് പ്ലാസ്റ്റിക് സർജറിക്കായി അവർ Ghc 40,000.00 സമാഹരിച്ചു. അവർ സ്‌കൂളിൽ ദരിദ്രരായ കുട്ടികളെ പിന്തുണയ്ക്കുകയും അവിവാഹിതരായ അമ്മമാർക്ക് താമസസൗകര്യം നൽകുകയും പെൺകുട്ടികളെ എങ്ങനെ ശാക്തീകരിക്കാമെന്നും അവരുടെ സ്വപ്നങ്ങളിൽ പൂർണമായി ജീവിക്കാമെന്നും ഉപദേശിക്കുന്നു. സ്‌കൂളുകളിൽ പര്യടനം നടത്തി വിദ്യാർത്ഥികളുമായി സമ്മേളനം നടത്തിയാണ് അവർ ഇത് ചെയ്യുന്നത്.
അവലംബം
വർഗ്ഗം:ഘാനയിലെ നടിമാർ
തലോർ
തൃശ്ശൂർ നഗരത്തിൽ നിന്നും ഏകദേശം 9 കിലോമീറ്റർ തെക്കോട്ട്‌ മാറി, തൃശ്ശൂർ താലൂക്കിൽ കൊടക്കര ബ്ലോക്കിൽ നെൻമണിക്കര ഗ്രാമപഞ്ചായത്തിൽ സ്ഥിതി ചെയ്യുന്ന സ്ഥലമാണ്‌ തലോർ. എൻ.എച്ച്.47 തലോർ വഴി കടന്നു പോകുന്നു. ഒല്ലൂർ, പുതുക്കാട് എന്നിവയാണ് അടുത്തുള്ള റയിൽവേ സ്റ്റേഷനുകൾ.
ചിത്രശാല
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഹിങ്ക്‌ലാജ് മാത
പാകിസ്താനിലെ ബലൂചിസ്ഥാൻ പ്രവിശ്യയിൽ ലാസ്ബേല ജില്ലയിലെ മക്രാൻ തീരത്തുള്ള ഹിങ്കളാജ് പട്ടണത്തിനടുത്തുള്ള ഒരു ക്ഷേത്രമാണ് ഹിങ്ക്‌ളാജ് മാത ക്ഷേത്രം. ഹിങ്ക്‌ളാജ് ദേവി, ഹിങ്കുള ദേവി, നാനി മന്ദിർ എന്നീ പേരുകളിലും ഈ ഹിന്ദുക്ഷേത്രം അറിയപ്പെടുന്നുണ്ട്. ഹിങ്കോൾ ദേശീയോദ്യാനത്തിന് നടുവിലാണ് ഈ ക്ഷേത്രം. സതിയുടെ ശക്തി പീഠങ്ങളിൽ ഒന്നാണ് ഇതെന്നാണ് കണക്കാക്കപ്പെടുന്നത്. ഹിങ്കോൾ നദിയുടെ തീരത്തുള്ള ഒരു മലയിലെ ഗുഹയിലാണ് ക്ഷേത്രം സ്ഥിതി ചെയ്യുന്നത്.
ഭൂമിശാസ്ത്രവും സ്ഥാനവും
ബലൂചിസ്ഥാൻ പ്രവിശ്യയിൽ ഒരു ചെറിയ മലയിടുക്കിലാണ് ഈ ക്ഷേത്രം സ്ഥിതി ചെയ്യുന്നത്. കറാച്ചിയ്ക്ക് 250 കിലോമീറ്റർ വടക്ക് പടിഞ്ഞാറായി അറബിക്കടലിൽ നിന്ന് 12 കിമോലീറ്റർ ഉള്ളിലായാണ് ക്ഷേത്രത്തിന്റെ സ്ഥാനം. സിന്ധുനദിയുടെ മുഖത്തിൽ നിന്ന് 80 കിലോമീറ്റർ പടിഞ്ഞാറാണിത്. ഖീർതാർ പർവ്വതനിർകളിലെ ഒരറ്റത്താണിത്. ഹിങ്കോൾ നദിയുടെ പടിഞ്ഞാറേ തീരത്താണ് ഈ ക്ഷേത്രം. ഹിങ്കോൾ ദേശീയോദ്യാനത്തിനുള്ളിലാണ് ക്ഷേത്രം.
ഒരു ചെറിയ സ്വാഭാവിക ഗുഹയ്ക്കുള്ളിലാണ് ക്ഷേത്രം. മണ്ണുകൊണ്ടുണ്ടാക്കിയ ഒരു ചെറിയ പൂജാസ്ഥലമുണ്ട്. ദേവിയുടെ മനുഷ്യനിർമിതമായ രൂപമില്ല. രൂപമില്ലാത്ത ഒരു ചെറിയ കല്ലാണ് ഹിങ്കളാജ് മാതാവായി ആരാധിക്കപ്പെടുന്നത്.
മതപരമായ പ്രാധാന്യവും ഐതിഹ്യങ്ങളും
ഹിങ്കളാജ് മാതയെ ആരാധിക്കുന്ന ക്ഷേത്രങ്ങൾ ഗുജറാത്തിലും രാജസ്ഥാനിലുമുണ്ടെങ്കിലും ഇതാണ് പ്രധാന ക്ഷേത്രം.
സതിയുമായി ബന്ധപ്പെട്ട ഐതിഹ്യമാണ് ഏറ്റവും പ്രധാനം. ദക്ഷ പ്രജാപതിയുടെ മകളായ സതി അദ്ദേഹത്തിന്റെ ഇഷ്ടാനുസരണമല്ലാതെ ശിവനെ വിവാഹം കഴിച്ചു. ദക്ഷൻ ഒരു വലിയ യാഗം നടത്തുവാൻ തീരുമാനിച്ചുവെങ്കിലും സതിയെയും ശിവനെയും ക്ഷണിച്ചില്ല. സതി യാഗം നടക്കുന്ന സ്ഥലത്തെത്തിയെങ്കിലും ദക്ഷൻ സതിയെ ശ്രദ്ധിക്കാതിരിക്കുകയും ശിവനെപ്പറ്റി മോശമായി സംസാരിക്കുകയും ചെയ്തു. ഈ അപമാനം താങ്ങാനാവാതെ സതി യാഗാത്നിയിൽ ചാടി ആത്മഹത്യ ചെയ്തു. സതി മരിച്ചുവെങ്കിലും മൃതദേഹം കത്തിയില്ല. ശിവൻ ദക്ഷനെ വധിച്ചുവെങ്കിലും പിന്നീട് മാപ്പുനൽകി പുനരുജ്ജീവിപ്പിച്ചു. ശിവൻ സതിയുടെ മൃതദേഹവുമായി ദുഃഖാർത്തനായി ലോകമെമ്പാടും അലഞ്ഞു. വിഷ്ണു സതിയുടെ ശരീരം 52 കഷണങ്ങളായി മുറിച്ചു. ഇതിൽ ഓരോ ഭാഗവും വീണ സ്ഥലങ്ങൾ ഓരോ ശക്തി പീഠങ്ങളായി. ശിവനെ ഇവിടെ ഭൈരവരൂപത്തിൽ ആരാധിക്കുന്നുണ്ട്. സതിയുടെ ശിരസ്സ് വീണത് ഹിങ്കളാജിലായിരുന്നു.
ത്രേതായുഗത്തിൽ വിചിത്രന്റെ മക്കളായിരുന്ന ഹിങ്കോളും സുന്ദറുമാണ് മറ്റൊരു ഐതിഹ്യത്തിലെ പ്രധാന കഥാപാത്രങ്ങൾ. ഹിങ്കോളിനെ ഈ ഗുഹയിൽ വച്ചാണ് ദേവി വധിച്ചതെന്നാണ് വിശ്വാസം. ബ്രഹ്മക്ഷത്രിയ എന്നൊരു ജാതികകർ ഹിങ്കളാജ് മാതാവിനെ തങ്ങളുടെ കുലദൈവമായി ആരാധിക്കുന്നുണ്ട്. പരശുരാമൻ ക്ഷത്രിയരെ വധിച്ചുകൊണ്ടിരുന്ന കാലത്ത് ചില ബ്രാഹ്മണർ 12 ക്ഷത്രിയരെ സംരക്ഷിച്ചുവെന്നും ഇവരെ ഹിങ്കളാജ് മാതയും സംരക്ഷിക്കുവാൻ സഹായിച്ചുവെന്നുമാണ് ഐതിഹ്യം. ഇവരുടെ പിൻതലമുറക്കാരാണ് ഈ ജാതിക്കാർ.
ഈ പ്രദേശത്തുള്ള മുസ്ലീങ്ങൾ ഈ ക്ഷേത്രം സംരക്ഷിക്കുന്നുണ്ട്. "നാനി മന്ദിർ" (അമ്മവഴിയുള്ള മുത്തശ്ശിയുടെ ക്ഷേത്രം) എന്നാണ് വിളിക്കുന്നത്. പ്രതിഷ്ടയെ മുസ്ലീങ്ങൾ ബീബി നാനി എന്നാണ് വിളിക്കുന്നത്. കുശാന നാണയങ്ങളിൽ പ്രത്യക്ഷപ്പെടുന്ന നാന എന്ന ദേവതയായിരിക്കാം ഒരു പക്ഷേ ബീബി നാനി. പശ്ചിമേഷ്യയിലും മദ്ധ്യേഷ്യയിലും നാന എന്ന ദേവത പരക്കെ ആരാധിക്കപ്പെട്ടിരുന്നു. നാട്ടുകാരായ മുസ്ലീങ്ങളും തീർത്ഥാടനത്തിൽ പങ്കുചേരാറുണ്ട്. "നാനി കി ഹജ്ജ്" എന്നാണ് അവർ ഇതിനെ വിശേഷിപ്പിക്കുന്നത്.
പുറത്തേയ്ക്കുള്ള കണ്ണികൾ
വർഗ്ഗം:പാകിസ്താന്റെ ചരിത്രം
മരതകത്തുമ്പികൾ
തുമ്പികളിലെ ഉപനിരയായ സൂചിത്തുമ്പികളിൽ ഉൾപ്പെടുന്ന ഒരു കുടുംബമാണ്  മരതകത്തുമ്പികൾ (Calopterygidae). ഇവ പൊതുവേ ലോഹ വർണത്തിൽ കാണപ്പെടുന്ന സാമാന്യം വലിപ്പമുള്ള തുമ്പികൾ ആണ്. പരന്ന വലിയ തലയും, ഗോളാകൃതിയിലുള്ള തുറിച്ചു നിൽക്കുന്ന കണ്ണുകളും ഇവയുടെ സവിശേഷതയാണ്. ഇവ സസ്യനിബിഡമായതും സാവധാനത്തിൽ ഒഴുകുന്നവയുമായ അരുവികളുടെ തീരങ്ങളിൽ കാണപ്പെടുന്നു. ഈ കുടുംബത്തിൽ 150 - ഇൽപ്പരം വർഗങ്ങൾ ഉണ്ട്.
അവലംബം
വർഗ്ഗം:സൂചിത്തുമ്പികൾ
ഗ്രബ്ബീയസീ
കോർണേൽസ് നിരയിൽ ഉൾപ്പെട്ട ഒരു സസ്യകുടുംബമാണ് ഗ്രബ്ബീയസീ. അത് തെക്കേ അമേരിക്കയിൽ ഫ്ലൊരിസ്റ്റിൿ മുനമ്പിൽ കാണപ്പെടുന്ന ഒരു സസ്യകുടുംബമാണ്. ആ പ്രദേശത്ത് അത് തദ്ദേശീയത പ്രകടിപ്പിക്കുന്നു. ഈ കുടുംബത്തിൽ ഗ്രബ്ബിയ, സ്റ്റ്രോബിലൊകാർപസ് എന്നീ ജീനസുകളും അവയിൽ ഉൾപ്പെട്ട അഞ്ച് സ്പീഷീസുകളും ഉൾപ്പെടുന്നു.'. അവ പൊതുവേ സില്ലി ബറി എന്നറിയപ്പെടുന്നു.
അവലംബം
വർഗ്ഗം:ആസ്റ്റെറിഡ്സ് വർഗ്ഗം:ദക്ഷിണാഫ്രിക്കയിലെ സസ്യജാലം വർഗ്ഗം:സസ്യകുടുംബങ്ങൾ വർഗ്ഗം:ഗ്രബ്ബീയസീ
യാർലംഗ് സാങ്‌പോ
ചൈനയിലെ ടിബറ്റ് സ്വയംഭരണ മേഖലയിലെ ഏറ്റവും നീളമേറിയ നദിയാണ് യാലു സാങ്ബു എന്നുമറിയപ്പെടുന്ന യാർലംഗ് സാങ്‌പോ.